Ako osećate strah od visine, patite od akrofobije - eKlinika\n17:00 - 07. 03. 2021.\nAkrofobija je intenzivan strah od visine, koji spada u grupu specifičnih fobija jer se vezuje za određenu situaciju. Smatra se jednim od najčešćih strahova, a statistike kažu da od 20 osoba, jedna može da ima ovaj problem.\nStrah čak i kada niste na visini\nIako su osećaj nelagode ili blagi strah od visine normalni, ljudi sa akrofobijom imaju razvijen intenzivan, mnogo jači i potpuno iracionalan strah od visine. Specifično je to da osobe koje pate od akrofobije i ne moraju da budu izložene ozbiljnoj visini – čak i sama pomisao na visinu kod njih može da izazove anksioznost, pa čak i napad panike.\nŽivot osobe sa akrofobijom se ozbiljno menja i dobija brojna ograničenja jer one počinju da izbegavaju situacije u kojima mogu da dođu u poziciju da budu visoko. Na primer, mogu da odbiju da se popnu na merdevine, da uđu u avion, pređu most ili čak i popiju kafu ili rašire veš na terasi. Svaki strah, pa i ovaj, može da ima ozbiljan uticaj na dalji život jer osoba jednostavno biva sprečena da donosi mnoge odluke bežeći u zonu komfora koja visinu ne uključuje.\nNaučnici još uvek polemišu o mogućim uzrocima\nNije dokazano da postoji određen, konkretan uzrok akrofobije. Sve fobije se obično razvijaju u detinjstvu, a jedan broj stručnjaka veruje da je ovaj strah možda i urođen, budući da je pad nešto što ugrožava opstanak pa i „goli život“. Ova tvrdnja spada u tzv.„evolucijske teorije“.\nBiheviorističke teorije koje se odnose na fobije nude objašnjenje da ljudi razvijaju strahove kroz interakciju sa okolinom. Primer: dete koje posmatra svoje roditelje koji imaju strah od visine, može da razvije isti strah. Takođe, osoba koja je imala ili je bila svedok nekog drugog lošeg iskustva sa visinom, može da razvije akrofobiju.\nPraktično objašnjeno, ako osoba ima loše iskustvo – poput pada sa drveta, ona ga povezuje sa visinom i u mozgu se jednostavno razvija mehanizam koji je svaki vid visine uvezao sa padom. U svim sledećim situacijama će se, dakle, manifestovati isti strah.\nSimptomi koji mogu da se jave\nUkoliko ovaj strah traje 6 meseci ili duže, može se reći da je u pitanju akrofobija i da je vreme za stručnu pomoć. Simptomi akrofobije su slični simptomima drugih anksioznih poremećaja a osoba može da oseti sledeće fizičke simptome pri pomisli ili pogledu na mesta koja su visoko:\nTakođe, osoba sa akrofobijom razvija i sledeća ponašanja:\nizbegavanje situacija koji ih mogu izložiti visini\nizbegavanje razgovora o visini\nosećaj panike pri samoj pomisli da mora da bude negde visoko\nunapred beži od scenarija koji predviđaju čak i mogućnost da budu na visini\nstrah od zatvaranja i boravka na mestu koje je visoko\nMeđu mogućim načinima lečenja i simuliranje virtuelne stvarnosti\nTerapija izlaganjem uključuje postepeno upoznavanje osobe sa situacijom, predmetom ili drugim faktorom koji im izaziva osećaj straha i pomaže da mu se prilagode. Radi se o nekoliko seansi isključivo sa stručnim licem, nakon kojih je krajnji cilj spremnost pacijenta da se suoči sa svojim strahom.\nIstraživači su ispitivali efekte koje virtuelna stvarnost može da ponudi za lečenje fobija i ima indicija da bi ovaj način mogao da bude efikasan, uz sve prednosti novih tehnologija.\nKognitivna bihejvioralna terapija uključuje direktnu saradnju sa terapeutom ili psihologom u cilju razumevanja problema i promene načina razmišljanja. Pacijent identifikuje iracionalne misli koje se odnose na ovu fobiju i upotrebljava tehnike zamene racionalnim objašnjenima da ne može da im se dogodi ništa loše. Ove terapije mogu da budu uspešne i ako su grupne, u zavisnosti od afiniteta.\nZa uticaj hipnoterapije potrebno još istraživanja\nHipnoterapija podrazumeva proces pomaganja osobi sa problemom da uđe u duboko opušteno stanje. Terapeut onda koristiti vođene slike i sugestivne tehnike kako bi pomogao pacijentu da „uđe“ u kritičnu situaciju i osvesti strah. Iako se ispituju pozitivni efekti, struka je saglasna da je potrebno više istraživanja baziranih na naučno potvrđenim činjenicama.


Stepenice simbolišu postepeni uspeh i „put ka vrhu“ ili pak „strmoglavi pad“ sa neke vrlo dobre i ugledne pozicije koja je sa mukom i naporom stečena.\nSa druge strane, stepenice mogu da označavaju i strpljenje, postupnost i razumnost, ali i napor i veliku snagu koja je potrebna da se uz svaki stepenik neko simbolično „uspenje“.\nTakođe, kada neko silazi niz stepenice, na javi to može da predstavlja ili njegovo olakšanje i put ka nekoj nižoj ali lakšoj poziciji, ili pak veliki pad samopouzdanja, gubitak volje ili snage za novi početak ili za dalju borbu.\nSanovnik i sanjarica – tumačenje i značenje sna – šta znači sanjati stepenice?\nSan u kome su stepenice dominantan ili osnovni motiv, vrlo je čest i takođe jako simboličan, te se oni koji ovakve snove često sanjaju, najčešće preispituju na javi da li ih očekuje uspeh ili poraz, te da li će napredovati ili nazadovati, odnosno da li će u životu da budu „gazda ili sluga“.\nSanjati da vidite stepenice u snu\nKada u svom snu vidite stepenice, one simbolizuju na javi veliku želju za usponom ili za nekim promenama, te vaše nezadovoljstvo trenutnim životom ili radnim mestom, i potrebu da sve vrlo „korenito“ promenite, ali vas u isto vreme promene koje priželjkujete i veoma plaše.\nSanjati kako se penjete uz stepenice\nUkoliko se u svom snu penjete uz stepenice, na javi je to simbol vašeg postepenog ali sigurnog puta ka uspehu, te potrebe da se preispitate i da sve dobro razmotrite i da ne budete brzopleti ili lakomi i nezajažljivi, već da će vam samo postupnost i pošten pristup „korak po korak“ i doneti željene rezultate.\nSanjati kako silazite niz stepenice\nKada u svojim snovima silazite niz stepenice, to je na javi obično loš simbol i označava da ste zbog nekih grešaka u riziku da izgubite dosadašnju poziciju, ili da ćete biti vrlo nezadovoljni ili pak nesrećni zbog nekih događaja u skorijoj budućnosti, te da ćete sresti ili upoznati osobu koja može biti uzrok vašeg „nazadovanja“ i gubitaka novca, ugleda ili čak i vašeg radnog mesta.\nSanjati stepenice koje se u daljini „gube“ i kojima se ne vidi kraja\nAko u snu vidite vrlo dugačke stepenice ili se pak penjete uz njih, a one nemaju kraja i dosežu u „beskonačnost“, to simbolizuje vaše prevelike želje i ambicije na javi, a kojima vi vrlo verovatno niste „dorasli“, te da će neki vaš trud biti vrlo veliki i dugotrajan, ali sasvim uzaludan i beznadan.\nKada se u svom snu „vozite“ uz ili niz pokretne stepenice, to je na javi simbol da nešto želite da postignete sa malim zalaganjem ili trudom, te da očekujete da uspete u životu ali na sasvim lak i vrlo lagodan način, bez da se za nešto pomučite i da sebe u celosti u nešto „uložite ili date“.\nSanjati stepenice koje su „vijugave“\nKada su stepenice koje vidite u svom snu, ili kojima koračate vrlo „vijugave“ ili „idu u krug“, to je na javi simbol da ćete uprkos vrlo nepredvidivim i promenljivim situacijama sa kojima ćete da se susrećete, uspeti da ostanete istrajni u odlukama da se promenite i da primenite neke svoje ili nove ideje ili sasvim drugačije „poglede i stavove“, te da će takav pristup da vas vrlo krivudavim i produženim putem, na kraju ipak dovede do vrha.\nSanjati kako ste pali niz stepenice\nUkoliko ste u svom snu pali niz stepenice, na javi to simbolizuje ili neki skori gubitak, ili pak i moguću bolest ili nekakvu prevaru od strane osoba kojima ste vrlo verovali, ili se odnosi na neka nova poznanstva sa osobama koje su sasvim beskrupulozne i vrlo pokvarene i koje će vas sasvim lako iskoristiti i prevariti.\nPo nekim drugim tumačenjima, san u kome ste sanjali kako ste vi pali niz stepenice može biti na javi i simbol značajnog gubitka ugleda ili bogatstva i statusa koji ste imali u društvu, te i nekog ili neverstva ili laži i manipulacija od strane emotivnog partnera ili supružnika.\nSanjati kako trčite uz ili niz stepenice\nKada u svom snu trčite uz stepenice, a pri tome imate strah da ćete se svakog trenutka saplesti ili pasti, to je na javi simbol da ste u nekim odlukama vrlo brzopleti ili nesmotreni, te da vas ta takva nepažnja može koštati željenog uspeha i da vrlo lako cilj može da vam „isklizne iz ruku“ jer se vi i bojite da prema njemu krenete „krupnim ali sigurnim koracima“.\nSa druge strane, ako ste u snu vi ona osoba koja trči uz stepenice bez ikakvog razmišljanja da se možete na njima saplesti i strmoglaviti unazad, u zbilji to znači da ste potpuno „izgubili kompas“ i da imate veliku potrebu da se istaknete ili da se dokažete, ali bez ikakvog plana, bez potrebnih vrlo detaljnih ideja i znanja ili bez razrađenih detalja, te da srljate u propast ali da to ne želite da vidite.\nAko u svom snu trčite niz stepenice, i u toj brzini ne razmišljate da možete lako pasti ili čak i lako „izgubiti glavu“, potrebno je da na javi budete vrlo oprezni i da sebi ne dozvolite da vas „ponesu“ emocije i da vam nadvladaju razum i logiku, jer ćete u tom slučaju imati vrlo velike poslovne i/ili novčane probleme koje nećete moći dugo da rešite.\nSanjati kako ste se sapleli ili pak okliznuli na stepenicama\nAko ste se u svom snu sapleli na stepenicama, bez obzira na to da li ste se uz njih peli ili ste pak silazili niz stepenice, na javi je to simbol neke prepreke ili vašeg ličnog nedostatka volje, snage ili samopouzdanja da istrajete i da se izborite za svoj put ka vrhu, ili da ste se prebrzo povukli u sebe i da ste se „predali“ samoći i jadikovanju, ako ste se u snu sapleli dok ste niz stepenice silazili.\nUkoliko ste se u svom snu okliznuli niz stepenice i pri tome ste pali ali se niste povredili, to je na javi simbol nekog problema ili gubitka koji je nadoknadiv i koji vam nije neka velika prepreka ili zbog koga previše ne žalite.\nSa druge strane, ako ste se okliznuli na stepenicama, ali pri tome niste pali već ste nekako i uspeli da „ostanete na nogama“, u zbilji je to simbol vaše velike snage i hrabrosti da stoički podnesete i neke prepreke i poraze koji vas budu zadesili, ali da ćete uspeti zahvaljujući svojoj volji i čvrstom stavu da se povratite na prethodnu poziciju i da vas niko u tome neće moći zaustaviti.\nSanjati da se stepenice urušavaju ili da su stepenici neravni\nKada sanjate da se u vašem snu stepenice ruše, ali da vi niste na njima već da ste samo „nemi posmatrač sa strane“, to je znak da ste na javi uspeli da izbegnete neku veliku opasnost ili pak nevolju, te da u budućnosti morate biti puno oprezniji, posebno po pitanju osoba kojimaverujete i na koje se oslanjate.\nSa druge strane, ukoliko vam se u snu stepenice urušavaju pod nogama, te vi pokušavate da se niz njih spustite ili pak da se popenjete na gore i da ostanete nepovređeni, to je na javi simbol koji je veoma loš i negativan, i on verovatno označava neko veliko „nazadovanje“ u životu, ili na bolest ili čak i smrt osoba koje su vam vrlo drage i bliske.


OBILjEŽAVANjE DANA SRPSKOG JEDINSTVA :: Semberija INFO ::\nPodizanjem zastave Republike Srpske, Grad Bijeljina se pridružio u podršci obilježavanja 15. septembra, Dana srpskog jedinstva, slobode i nacionalne zastave. Ovaj praznik će od ovog 15. septembra ubuduće biti obilježavan u Republici Srpskoj i Srbiji u znak sjećanja na dan kada je u Prvom svjetskom ratu 1918. godine probijen Solunski front. Gradonačelnik Mićo Mićić, zamjenik gradonačelnika Marko Mihajlović i predsjednik Skupštine Grada Bijeljina Aleksandar Đurđević, podigli su zastave ispred zgrade Gradske uprave.\n-Cilj nam je da u čitavom srpskom korpusu imamo jedinstvo, da budemo složni i jedinstveni u želji da živimo zajedno u okruženju koje će poštovati srpski narod, gdje ćemo i mi poštovati druge, cilj nam je da opstanemo na ovim prostorima i da obezbijedimo prosperitet svih građana u modernoj državi“, rekao je gradonačelnik Mićić. Predsjednik Skupštine Aleksandar Đurđević naglasio je da saradnja Republike Srpske i Srbije nikad nije bila bolja, a to se ogleda ne samo kroz obilježavanje važnih datuma iz istorije, već i kroz brojne investicione projekte.\n-Srbija direktno pomaže Republici Srpskoj i svaka lokalna zajednica je to osjetila. Bijeljina je jedan od gradova u Republici Srpskoj koji je dobio najviše investicionih projekata, a u narednom periodu očekujemo još mnogo toga što ćemo raditi zajedno. Jedan od izuzetno značajnih projekata je auto put koji će povezati dvije srpske prestonice, Banja Luku i Beograd, a svakako da ćemo u budućnosti imati još mnogo značajnih zajedničkih projekata“, rekao je Đurđević.


Značajno uvođenje standarda u IT sektor - Portal Kvalitet\nZnačajno uvođenje standarda u IT sektor\nS obzirom na sve veći značaj standarda u oblasti IT tehnologija (između ostalog, zaštita podataka o ličnosti, bezbednost informacija i sl.), a sa namerom da se predstavnici ove oblasti privrede podstaknu na to da se uključe u proces standardizacije u Srbiji, kao i da se podigne svest o potrebi uvođenja standarda u domaći IT sektor, u Privrednoj komori Srbije, u organizaciji Društva za informatiku Srbije, 15. oktobra je održana tribina „Primena standarda u oblasti informacionih tehnologija“.\nSnežana Lilić i Ivan Babić, organizatori za poslove standardizacije u Institutu za standardizaciju Srbije, predstavili su prisutnima sam Institut, aktivnosti kojima se bavimo, usluge koje nudimo, kao i prednosti uključenja predstavnika struke u proces standardizacije u Srbiji. Oni su tom prilikom govorili o delokrugu rada svih komisija koje se bave standardima iz oblasti informacionih tehnologija.\nPotpredsednik Društva za informatiku Srbije, prof. dr Dragana Bečejski Vujaklija, istakla je tokom svog izlaganja neke od prednosti od primene standarda: manje utrošenog vremena, otklanjanje nedostataka, pristup tržištu koje koristi visoke standarde, osiguran kvalitet razvoja softvera u više projekata, brža digitalizacija i modernizacija domaće industrije.\nTokom tribine je zaključeno da će u narednom periodu biti neophodno da se predstavnicima IT sektora pomogne u upoznavanju sa standardima za ovu oblast, da se ukaže na probleme prilikom uvođenja standarda, kao i na moguće pravce njihovog prevazilaženja.


Enterijer koji podseća na skladište - Moj Enterijer – Kupatila, Nameštaj, Kuhinje, Garniture...\nVlasnik ove kuće želeo je da živi u prostoru koji deluje kao renovirano skladište. Kompanija ALTS Design Office odlučila je da kreira novu kuću ovog stila stvarajući otvoreni, raznolik i produktivan prostor nalik nedavno restauriranom skladištu.\nPrizemlje je smešteno između starog stambenog prostora i novom zemljištu koje je bilo na prodaji na ovom imanju, tako da je ova kuća okružena javnim putevima. Arhitekte su prvenstveno kreirale ovu kuću kao uzbudljivo skladište i posvetili su posebnu pažnju stilu koji deluje kao da su je vlasnici nedavno renovirali. ALTS Design Office je u razmatranje uzela i izdržljivost, kao i ekološko brene nove konstrukcije. Dodatak ovome predstavlja privremena kompleksnost koja odaje izgled veoma uzbudljive građevine.\nTim kompanije kreirao je belu kocku unutar kuće i postavio prostoriju koja pruža potrebnu privatnost. Prilikom ovoga, arhitekte su cenile veoma jaku vezu prema konektivnosti i saradnji eksterijera i enterijera. Stoga, kreiran je podeljen nivo kuće koji je obezbedio ekskluzivne sobe u prostornom planiranju. Dizajneri su stvorili otvoren prostor tako da ga klijenti mogu aranžirati prema svom životnom stilu.\nKada se radi od dekoru ili nameštaju, oni su održavani jednostavnim, modernim i industrijskim, možete videti obilje prirodnog drveta, metala, kože i betona, kao i nekoliko aksesoara koji su veoma aktuelni. Dizajneri su takođe koristili recikliranim drvetom i uštedeli su budžet i stvorili izgled skladišta. Nijanse toplog drveta predstavljaju dominantne karakteristike enterijera, ali se tu još nalazi i nekoliko metalnih braon i belih detalja, kako bi sve izgledalo prirodno i gostoljubivo.\nPROČITAJTE SLEDEĆI TEKST: Enterijer koji pruža osećaj otvorenog prostora


Ministar zdravlja i socijalne zaštite Republike Srpske Alen Šeranić boravio u posjeti opštini Osmaci | Opština Osmaci\nMinistar zdravlja i socijalne zaštite Republike Srpske Alen Šeranić boravio u posjeti opštini Osmaci\nMinistar zdravlja i socijalne zaštite Republike Srpske Alen Šeranić boravio u posjeti opštine Osmaci\nNačelnik opštine Osmaci Radan Sarić danas je primio u zvaničnu radnu posjetu Ministra zdravlja i socijalne zaštite Republike Srpske Alena Šeranića kao i direktora JZU bolnica Zvornik Ivana Popovića i direktora JZU Doma zdravlja Zvornik Radivoja Aćimovića.\nNa konferenciji za novinare načelnik opštine Osmaci Radan Sarić se zahvalio ministru Alenu Šeraniću na posjeti opštini Osmaci napomenuvši da je ovo druga posjeta ministra Šeranića našoj opštini i da je danas dogovorena još bolja saradnja sa Domom zdravlja Zvornik.\nKonkretno dogovoreno je da će od 1. Jula početi sa radom pružanje usluga kompletnih laboratorijskih nalaza kao i u Zvorniku.\nNačelnik opštine Radan Sarić se ovom prilikom zahvalio i Edinu Ramiću, ministru Federalnog ministarstva raseljenih osoba i izbjeglica na pruženoj pomoći oko nabavke i opremanja stomatološke ordinacije i da je danas dogovoreno pružanje stomatoloških usluga u ambulanti Osmaci najmanje 2 puta nedeljno.\nMinistar Šeranić je rekao da je danas sa načelnikom opštine i direktorima zdravstevenih ustanova iz Zvornika dogovorano kako podići nivo zdravstvenih usluga na području opštine Osmaci na jedan veći nivo.\nTakođe ministar je rekao da su danas dogovorili konkretne korake za nabavku kontejnera za socijalno ugrožene kategorije i za osnivanje dnevnog centra u oblasti socijalne zaštite kao i pokretanje projekta male školske stomatologije na našoj opštini.\nDirektori zdravstevenih ustanova iz Zvornika Ivan Popović i Radivoje Aćimović su potvrdili izjave ministra Šeranića i da je današnji sastanak organizovan prije svega sa ciljem podizanja zdravstvenih usluga i zaštite stanovništva opštine Osmaka kako bi na taj način zadržali stanovništvo da ostanu i da žive na ovim prostorima.


Nemačka kompanija podržava alternativnu maršrutu „Severnog toka 2“ - 04.10.2018, Sputnik Srbija\nNemačka kompanija podržava alternativnu maršrutu „Severnog toka 2“\nNemačka kompanija „Vinteršel“ spremna je da učestvuje u finansiranju izgradnje gasovoda „Severni tok 2“ preko alternativne maršrute, ukoliko Danska ne izda... 04.10.2018, Sputnik Srbija\n© Foto : Nord Stream 2/Axel SchmidtInženjeri pregledaju cevi za gasovod "Severni tok 2" u Finskoj\nNemačka kompanija „Vinteršel“ spremna je da učestvuje u finansiranju izgradnje gasovoda „Severni tok 2“ preko alternativne maršrute, ukoliko Danska ne izda dozvolu za izgradnju, izjavio je za Sputnjik član upravnog odbora te kompanije Tilo Viland.\n„Kao finansijski investitori mi podržavamo projekat, podržaćemo obe varijante izgradnje“, rekao je on.\nProjekat „Severni tok 2“ podrazumeva izgradnju dva kraka gasovoda, čiji će ukupni kapacitet iznositi 55 milijardi kubnih metara gasa godišnje, od obale Rusije, preko Baltičkog mora, do Nemačke. Novi cevovod trebalo bi da bude izgrađen pored „Severnog toka“. Gasovod će proći preko teritorijalnih voda ili isključivih ekonomskih zona zemalja koje se nalaze duž obale Baltičkog mora — Rusije, Finske, Švedske, Danske i Nemačke. Od navedenih država samo Danska nije izdala potrebne dozvole.\nIzvršilac projekta kompanija „Nord strim 2 AG“ u avgustu je podnela prijavu za alternativnu maršrutu za izgradnju gasovoda „Severni tok 2“, istovremeno čekajući dozvolu danskih vlasti za izgradnju duž osnovne maršrute.\nU Finskoj i Nemačkoj izgrađeno je oko 50 kilometara morskog dela cevovoda, izjavio je novinarima Rajner Zele, direktor austrijskog OMV-a, još jedne kompanije koja učestvuje u realizaciji projekta.\nPrema njegovim rečima, Danska bi mogla da dâ dozvolu sledeće godine.


LAGARD: Centralne banke i vlade sprečile katastrofu - Svetionik.com\n4006 LAGARD: Centralne banke i vlade sprečile katastrofu\nNovosti.rs · 18.10.2020 20:11\nNovosti.rs · danas 11:45\nNovosti.rs · danas 10:52\nBIVŠI komandant Crnomorske flote Rusije admiral Igor Kasatonov smatra da Rusiji ne preti nikakva opasnost od ukrajinskih pomorskih baza na Crnom moru, čiju izgradnju je juče najavio Kijev i da je reč o politikanstvu. Pročitaj više\nNovosti.rs · danas 11:31\nPosetioci čuvene kikindske manifestacije “Dani ludaje”, koja se u septembru održava u slavu najvećih i najdužih bundeva, uvek se pitaju šta će na kraju biti sa tim džinovskim tikvama i gde će završiti. Pročitaj više\nNovosti.rs · danas 11:04\nOd početka akcije u Opštoj bolnici „ Sveti Luka“ u Smederevu, odnosno od 15. septembra do 20. oktobra, više od 1300 žena od 45 do 69 godina obavilo je dijagnostički pregled dojki na mobilnom mamografu. Pročitaj više\nNovosti.rs · danas 11:02\nSA samo dve decenije svaki četvrti građanin Srbije biće stariji od 65 godina, ukoliko se broj stanovnika i dalje bude smanjivao i ukoliko budemo imali negativan prirodni priraštaj - navedeno je u najnovijem Statističkom godišnjaku Republičkog zavoda za statistiku. Pročitaj više\nNovosti.rs · danas 12:08\nKošarkaši Crvene zvezde nakon neplanirane pauze zbog odlaganja utakmice u Lionu, nastavljaju takmičenje u Evroligi utakmicom 5.kola sa jednim od favorita za osvajanje ovog takmičenja, ekipom CSKA. Pročitaj više\nDELITI državljanstvo sa jednim od najboljih tenisera ikad, za mnoge je sama po sebi privilegija. Pročitaj više\nNews rating updated: 15:46.


Manek i tribina „Kultura i politika“ u Požegi - Štamparija Sinag\nTribina „Kultura i politika“ i predstavljanje šestog broja magazina nezavisne kulture – Manek, održaće se u utorak. 5.juna, u Klubu mladih u Požegi od 19 časova.\nŠesti broj Maneka, koji izdaje Asocijacija Nezavisna kulturna scena Srbije, kako navodi Slađana Varagić Petrović, koja je uz Vesnu Milosavljević urednica magazina, osvrće se na različite aspekte komplikovanog odnosa kulture i politike kroz intervjue, analize i tekstove o uticajima lokalnih, nacionalnih i evropskih kulturnih politika na delovanje aktera u kulturi.\nDa li imamo jednu ili više kulturnih politika ili imamo samo politiku u kulturi, koja se menja kako se smenjuju resorni ministri i vladajuće koalicije na različitim nivoima vlasti? To su neke od tema o kojima piše Manek, čiji urednik fotografije je Luka Knežević-Strika, a grafički ga je olikovao Mane Radmanović.\nPredstavljanje magazina je povod za održavanje tribine „Kultura i politika“, koja će biti posvećena širem kontekstu trenutnih dešavanja na relaciji kulture i politike.\nNa tribini će biti reči o trenutnoj situaciji u kojoj su otvorena važna pitanja : Da li aktuelna dešavanja u Beogradu svedoče o zatvaranju državne politike prema udruženjima i njihovim nastojanjima da utiču na transparentnost konkursnih procedura? Da li Novi Sad i njegova uprava za kulturu prestaju da uvažavaju principe demokratičnosti i participativnosti evropske kulturne politike, na koje su se obavezali usvajanjem Strategije i Akcionog plana kulturnog razvoja i titulom Evropske prestonice kulture? Da li postoji dijalog između sektora u kulturi i vlasti? Kako se danas kreiraju lokalne kulturne politike i kako se takva situacija može sagledati na primeru Požege? Na koji način u takvoj situaciji mogu dalje da deluju akteri nezavisne scene u kulturi?\nUčesnici tribine biće: Luka Knežević-Strika (Belgrade Raw, predsednik UO NKSS, Beograd), Branka Ćurčić (Grupa za konceptualnu politiku, Novi Sad), Stevan Vuković, teoritičar umetnosti i kustos iz Beograda, i Vojislav Nedeljković, umetnik iz Požege, dok će razgovor voditi Slađana Petrović Varagić (NFC Filmart, Požega).\n⟵Prvonagrađena priča potpisana tuđim imenom\nMilovan Vitezović o (ne)čistoti srpskog jezika: Razvojem birokratije počela je da buja upotreba tuđica⟶


► Direktor Diznija Bob Ajger odlazi, novi šef Bob Čapek\nKompanija Volt Dizni imenovala je Boba Čapeka da ga zameni. On je u skorije vreme bio predsednik Dizni Parkova.\nAjger će ostati u kompaniji kao izvršni direktor do isteka ugovora 31. decembra 2021.\nOn je rekao da je "optimalno vreme" za njega da se povuče posle Diznijeve nabavke odeljenja Foksa za zabavu i lansiranja striming servisa Dizni Plus u novembru.\nAnalitičari su rekli da nisu očekivali taj potez. Čapek je tek sedmi generalni direktor u istoriji kompanije Dizni.\nAjger je postao generalni direktor kompanije 2005. nasledivši dugogodišnjeg šefa Majkla Ajsnera. On je vodio kompaniju kroz uspešne nabavke Lukasfilma, Marvela, Pisksara i drugih brendova koji su doneli veliku dobit za kompaniju.\nBio je drugi najplaćeniji generalni direktor 2018, po računici agencije AP i firme Ekvilar (Equilar) sa zarađenih 65,5 miliona dolara. Najbolje plaćen je bio Dejvid Zaslav iz Diskaverija (Discovery) koji je zaradio 129,5 miliona dolara.\nNezavisna direktorka Diznijevog upravnog odbora Suzan Arnold rekla je da se nekoliko godina planiralo nasleđe na vrhu.\nMihajlović: Vlada Srbije nije kafana da dolazite kad hoćete i s kim hoćete\nMinistarka rudarstva i energetike Srbije Zorana Mihajlović javno je pozvala danas direktora "Transportgasa", čiji je vlasnik Srbijagas, Stevana Dukića, na sastanak u Vladu Srbije, jer,...\nDosadašnji pomoćnik direktora Kancelarije za Kosovo i Metohiju Petar Petković imenovan je danas za novog direktora te institucije, saopšteno je.\nKompanija Dizni (Disney) saopštila je danas da će snimiti nastavak filma "Kralj lavova" u tehnici 3D, a režija će biti poverena Beriju Dženkinsu (Barry Jenkins) koji je snimio...\nDirektor TikToka podneo ostavku\nGeneralni direktor TikToka Kevin Majer podneo je ostavku usred američkog pritiska na kineskog vlasnika da proda tu popularnu video aplikaciju za koju Bela kuća smatra da je bezbednosni rizik.


Inđija dobija prvi "Startit Centar" - Edukaplus\nInđija dobija prvi „Startit Centar“\nNakon uspešne „Kickstarter“ kampanje, udruženje SEE ICT i Startit pokreću prvi „Centar“ u manjim gradovima širom Srbije – u Inđiji. Otvaranje Centra zakazano je za 18. februar, dok će se u prostoru namenjenom za edukaciju i coworking organizovati brojna okupljanja i radionice – za čitavu IT zajednicu u Sremu.\nKrajem prošle godine saznali smo da je Startit uspešno osigurao 100.000 USD putem Kickstarter kampanje, koji će biti uloženi u otvaranje „Startit Centara“ širom Srbije. Prvi na listi manjih gradova koji dobijaju edukativni prostor namenjen lokalnoj tehnološkoj zajednici jeste Inđija, a preduzetnicima i posetiocima biće na raspolaganju 250m2 lociranih u samom centru grada:\nOvaj prostor, koji je donedavno bio kladionica, upravo se renovira i uskoro će moći da primi 15 ljudi koji će raditi odatle, a u njemu će se organizovati i brojni meetupi, radionice i edukacije za celu IT zajednicu Sremskog okruga.\nZoja Kukić i Vukašin Stojkov kažu kako odluka da se u Inđiji pokrene prvi Centar nije doneta slučajno. Ovaj grad u kome danas živi 50.000 ljudi lociran je između Beograda, Novog Sada, Rume i Sremske Mitrovice, te predstavlja savršeno mesto kako bi edukativnim sadržajima prisustvovala ekipa iz čitavog Srema – ne samo iz Inđije.\nDo kraja godine još dva Centra\nJedan od glavnih faktora pri izboru gradova jeste i postojanje lokalnog tima koji će dodatno razvijati zajednicu, a upravo taj zadatak pripao je Dušku i Jeleni Vesin, kao i Mariji i Draganu Šojić, koji će izgraditi i razvijati inđijski Centar.\nNovi prostor lociran je na adresi Vojvode Stepe 4 i moći će da primi 15 ljudi koji će raditi odatle, dok će se u njemu organizovati veliki broj okupljanja, radionica i edukacija namenjenih temama iz oblasti preduzetništva, developmenta, dizajna i slično. Samo otvaranje zakazano je za 18. februar, a više fotografija novog prostora možete pronaći na Startitu.


24 septembra, 2019 24 septembra, 2019 Saloninfo\nSpecijalni gost CIDESCO Srbija je gospođa Jacqueline Kennedy. Jacqueline Kennedy je veoma važna ličnost CIDESCO Internacional i strateški je menadžer za razvoj i širenje beauty i SPA standarda. Pomaže otvaranje i razvoj novih CIDESCO škola, akreditaciju salona i SPA centara i pruža podršku internacionalnim CIDESCO sekcijama. Jednom reči pomaže uspostavljanje visokih CIDESCO standarda u beauty industriji širom sveta. Tokom kongresa predstaviće nam licenciran CIDESCO Antiaging tretman lica koji kao uslugu mogu da pruže samo akreditovani CIDESCO saloni i SPA centri.\nPonovo smo na mapi svetskih zbivanja označeni kao važan Sajam kozmetike u svetu. CIDESCO Link Magazin koji se distribuira u 40 zemalja sveta i ulazi u svaki kozmetički i SPA centar u svetu, na listi veoma važnih zbivanja u beauty biznisu u svetu važno mesto dobili su Sajam Dodir Pariza i CIDESCO Srbija kongres kozmetike. Ovim su predstojeći Sajam kozmetike, kao i CIDESCO Srbija kongres kozmetike dobili veoma veliki značaj. Ne propustite da učestvujete na ovako velikom i značajnom svetskom događaju bilo kao posetilac ili izlagač.


Upozorenje iz Prištine: Albanija bi da podeli Kosovo - Sputnjik Srbija\n14:13 31.12.2019 (osveženo 16:32 31.12.2019) Preuzmite kraći link\nBivši premijer privremenih institucija Kosova Ramuš Haradinaj je izjavio da je postojala velika opasnost da se (lažna država) Kosovo podeli i da se jedan deo pripoji Albaniji.\nHaradinaj je to rekao posle „prozivki“ albanskog premijera Edija Rame upućenih predstavnicima privremenih institucija Kosova zbog odbijanja da budu deo „malog Šengena“.\n„Nemam ništa lično protiv albanskog premijera Edija Rame, ali postojala je velika opasnost da se (lažna država) Kosovo podeli i da se jedan deo pripoji Albaniji. Bio sam primoran da budem protiv toga, jer se radilo o nacionalnom interesu, teritoriji, suverenitetu“, rekao je Haradinaj za televiziju T7.\nGovoreći o pritiscima i insistiranju da privremene institucije Kosova ukinu takse od 100 odsto na robu iz Srbije i BiH, Haradinaj je izjavio da je „mini Šengen“ — „cucla varalica Rame i predsednika Srbije Aleksandra Vučića“.\n„Oni više nemaju igračku kojom bi se zabavljali, pa su sada našli drugu igračku. To je jedna cucla varalica za sve koji su deo toga, to je cucla varalica i za Vučića i za Ramu, kako bi uveli (lažnu državu) Kosovo u zabludu“, rekao je Haradinaj.\nEdi Rama, Ramuš Haradinaj, Kosovo, Albanija, Mali šengen


24sata.info - BiH jedina od 47 zemalja Vijeća Evrope bez delegacije u PS\nBiH jedina od 47 zemalja Vijeća Evrope bez delegacije u PS\nAutor M. B. 19. 06. 2019. • 13:37\nMinistarstvo vanjskih poslova BiH upozorava da je ponedjeljak, 24. juna, posljednji rok za dostavljanje liste parlamentarne delegacije BiH za učešće u radu Parlamentarne skupštine Vijeća Evrope.\nU saopćenju iz tog ministarstva se navodi da, ukoliko bude propuštena i ta dodatna, ali posljednja šansa, BiH će biti jedina od 47 zemalja članica Vijeća Evrope, koja neće učestvovati u njenom parlamentarnom radu.\n- Ako se to desi, to je još jedna sramota za BiH na međunarodnoj političkoj sceni, što će imati negativne posljedice za evropski put BiH i na proces donošenja odluke o kandidatskom statusu – upozoravaju iz MVP-a.\nKažu da, osim toga, Parlamentarna skupština BiH, koja je jedina nadležna za taj posao i za to snosi punu odgovornost, „zanemaruje interese naroda i u Republici Srpskoj i u FBiH, jer izabrani poslanici i delegati neće moći da učestvuju u donošenju važnih odluka, kao što su izbor novog generalnog sekretara Vijeća Evrope i sudija Evropskog suda za ljudska prava“.\nMVPBiH podsjeća da „izbor novog Vijeća ministara BiH nije ni na koji način povezan sa izborom ove delegacije“.\n- Nakon izbora 2010. godine Vijeće ministara nije bio formiran 16 mjeseci, ali je parlamentarna delegacija na vrijeme određena i nesmetano učestvovala u radu Parlamentarne skupštine Vijeća Evrope, što je rezultiralo intenziviranjem dobre saradnje BiH i Vijeća Evrope – navodi se u saopćenju.\nDodaje de sa, ukoliko BiH propusti i posljednji rok „šteta i negativne posljedice bit će još veće, jer je Komitet ministara Vijeća Evrope na sjednici u Helsinkiju 17. maja stvorio dodatni prostor za dogovor i omogućio BiH još jednu šansu da pokaže da na odgovarajući način poštuje svoje obaveze i da je privržena evropskim vrijednostima i standardima ove najveće evropske međunarodne organizacije“.\nMVPBiH poziva rukovodstvo Parlamentarne skupštine BiH da iskoristi nekoliko preostalih dana i imenuje delegaciju, jer međunarodni ugled BiH i interesi naroda u oba entiteta ne smiju da budu taoci postizbornih dnevnopolitičkih nadmudrivanja – saopćeno je iz Ureda za odnose s javnošću tog ministarstva.


Sirija: Sukobi i novi Ustav\nSirijski ministar unutrašnjih poslova Mohamed al-Šar objavljuje rezultate referenduma na konferenciji za novinare u Damasku\nAktivisti javljaju da je u sukobima sa pripadnicima sirijskih vojnih snaga danas poginulo 10 ljudi, dok vlada tvrdi da su birači ubedljivo odobrili novi Ustav, za koji sirijski lideri kažu da predstavlja korak ka demokratizaciji.\nSirijska organizacija za ljudska prava sa sedištem u Londonu, saopštila je da je većina žrtava stradala u najnovijim napadima na sunitske delove grada Homsa. U nasilju širom zemlje od juče je poginulo najmanje 40 ljudi.\nSirijsko Ministarstvo unutrašnjih poslova je u međuvremenu saopštilo da je gotovo 90 odsto birača na jučerašnjem referendumu glasalo za novi Ustav, uprkos pozivu opozicije na bojkot. Ministar unutrašnjih poslova Muhamed al-Šar je izjavio da je izlaznost bila 57,4 odsto i da je glasalo gotovo osam miliona i 400 hiljada birača.\nNovim Ustavom je predviđen višepartijski sistem u zemlji kojom je od 1963. vladala isključivo partija Baas. Takođe se ograničava predsednički mandat, ali bi u slučaju da bude usvojen, predsednik Asad i dalje imao velika ovlašćenja. Zapadne vlade su odbacile referendum nazvavši ga „farsom“, ali su njegovo održavanje danas pozdravile i Kina i Rusija.


ZAGARANTOVANA ZARADA: Ko zasadi ove biljke na 10 ari, dobije više od 2.000 evra (FOTO) | DNEVNE\nZAGARANTOVANA ZARADA: Ko zasadi ove biljke na 10 ari, dobije više od 2.000 evra (FOTO)\nUzgajanje lekovitog, začinskog i aromatičnog bilja, čak i na malim parcelama, može da bude dobar izvor dodatne zarade, a za one koji imaju veće placeve, čak i način za samostalan posao. Kako kažu proizvođači, ulaganja u proizvodnju lekovitog i začinskog bilja nisu velika, a zarada je više nego solidna.\nZoran Ilić, predsednik udruženja, priča za “Blic” da na površini od 15 hektara ove porodice uzgajaju neven, beli slez, artičoku, matičnjak, bosiljak, valerijanu… Mehanizaciju su dobili od države, a kupce sami nelaze.\nDržava daje podsticaje za ovakvu vrstu poljoprivredne proizvodnje, pa je, primera radi, ovo udruženje dobilo mašine za rad. Prema rečima zadrugara, važno je imati dobar plan i cilj, ali i pratiti konkurse za podsticaje.


Predavanja o zaštiti računarski implementiranih pronalazaka\nMostar, 22. oktobra 2018. - Institut za intelektualno vlasništvo BiH, u saradnji sa Ministarstvom za ljudska prava i izbjeglice BiH i Međunarodnom organizacijom za migracije (IOM), u sklopu projekta D4D, organizuje seriju predavanja na temu „Zaštita računarski implementiranih pronalazaka“, koja će se održati u periodu od 3. do 5. decembra ove godine.\n„Dijaspora za razvoj – D4D“ je projekat Ministarstva za ljudska prava i izbjeglice BiH i Vlade Švicarske, u partnerstvu sa UNDP BiH i IOM BiH.\nGostujući predavač će biti gospodin Tarik Kapić iz Bovard LTD, Bern, Švicarska, firme koja se bavi zaštitom intelektualnog vlasništva, sa akcentom na patente. Gospodin Kapić je ujedno i evropski patentni zastupnik, specijaliziran za zaštitu računarski implementiranih pronalazaka.\nPredavanja će se održati na Politehničkom fakultetu u Zenici te na Fakultetu strojarstva, računarstva i elektrotehnike i Fakultetu informacionih tehnologija u Mostaru.\nZajednički magistarski program WIPO-a i Jagelonskog univerziteta „Intelektualno vlasništvo i nove tehnologije“\nOdržana druga sjednica Međuresornog tijela za saradnju u području sticanja i provođenja prava intelektualnog vlasništva u BiH\nMostar: Konferencija „Intelektualno vlasništvo i mladi: Inovacija za bolju budućnost“\nRezultati konkursa „Izgradimo bolјu budućnost uz inovacije, kreativnost i intelektualno vlasništvo"


Colossus presa za paradajz - CSS-5554 cena, cene Srbija, prodaja Beograd Novi Sad Niš\nColossus presa za paradajz - CSS-5554 cene\n2.790 din - 3.500 din\n3.390 din - 3.590 din\n4.790 din - 4.990 din\nEsperanza aparat za otklanjanje žuljeva EBF005B\nEPonuda nije internet prodavnica već Vam omogućava da brzo i lako nađete Colossus presa za paradajz - CSS-5554 po najjeftinijoj ceni. Naš cilj je da kupci budu što bolje informisani o ponudi Colossus presa za paradajz - CSS-5554 na tržištu Srbije. Vrlo lako nalazite željeni proizvod za kategoriju Razni kućni aparati cene, ne morate da lutate od sajta do sajta za Colossus Razni kućni aparati, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Colossus presa za paradajz - CSS-5554 sa PRODAVCEM. EPonuda ne može da garantuje potpunu tačnost specifikacije i slika za Colossus presa za paradajz - CSS-5554. Pre kupovine, podatke za Colossus presa za paradajz - CSS-5554 proverite na sajtu PROIZVOĐAČA.\nColossus aparat za čišćenje prozora CSS-4112Colossus aparat za pop kolačiće CSS-5306BColossus aparat za mafine/projice CSS-5306Colossus CSS-5494Colossus CSS5330Colossus CSS5507Colossus CSS5553


Kadica za kupanje bebe sa pultom za previjanje Cam Idro Baby Estraibile C 518 | Volim svoj dom\nOpis - Kadica za kupanje bebe sa pultom za previjanje Cam Idro Baby Estraibile C 518\nKadica za kupanje bebe sa pultom za previjanje Cam Idro Baby Estraibile\nje prepovijajuća jedinica koja se može namestiti direktno na kadu, idealna je za bebe uzrasta do 12 meseci.\nStoji na 6 nezavisnih, podešavajućih i ne klizećih nogara koje se prilagođavaju svim tipovima kada, čak i ugaonim tipovima. Kadica za kupanje bebe sa pultom za previjanje Cam Idro Baby Estraibile poseduje dobro tapaciran prepovijajući dušek sa sigurnosnim sistemom protiv padanja. Kadica Cam Idro Baby Estraibile je široka i anatomska i može se koristiti u dva položaja (od 0 do 6 meseci, i od 6 do 12 meseci), poseduje i pultove za sunđer i sapun i malu šoljicu za kupanje kao i cev za odvod prljave vode.\nKarakteristike - Kadica za kupanje bebe sa pultom za previjanje Cam Idro Baby Estraibile C 518\nDimenzije: 97/141 x 77/87 x 68 cm


Podmlađena crnogorska liga: Budućnost za koplje ispred svih i bez kapitena, Sutjeska oslabljena, Zeta bez jasnih ambicija, novajlije sa po sedam pojačanja\nIzvor: MozzartSport.com, 14.Avg.2020, 13:51\nKreće Prva liga Crne Gore, na otvaranju Dečić i Budućnost (20.00)\nNakon mesec i po dana odmora, Prva crnogorska liga se vraća na scenu. Preciznije, počinje nova sezona. U prethodnoj takmičarskoj godini, Budućnost je uspela da prekine dvogodišnji post i domogne se četvrte titule prvaka zemlje, te ih sada, zajedno sa Sutjeskom, ima najviše u Crnoj Gori.\nFormat takmičenja ostaje nepromenjen, ali je FSCG propisao pravilo prema kojem će klubovi svojim fudbalerima pred svaki trening ili utakmicu morati da meri temperaturu, a prilikom dolaska na iste, kao i tokom boravka u službenim prostorijama kluba obavezno je nošenje maski. Naravno, ne i na terenu tokom odigravanja utakmica.\nŠto se samog takmičenja...


Vladislav Jovanović: Ne verujem da će ambasada biti premeštena u Jerusalim\nVesti Autor:Beta, Danas10. sep. 202010:00 > 10:04\nBivši amdasador u Ujedinjenim nacijama Vladislav Jovanović rekao je da ne veruje da će ambasada Srbije biti premeštena iz Tel Aviva u Jerusalim, a ne isključuje i da se Izrael povuče iz dogovorenog sporazuma sa Amerikom o međusobnom priznanju sa Kosovom.\nOn je za Danas izjavio da će „izraelska strana verovatno dobro da procenjuje, a na kraju je i predsednik (Srbije Aleksandar) Vučić indirektno uslovio prelazak ambasade u Jerusalim sa očekivanjem da će Izrael dobro da proceni koje su mu koristi, a koje štete“.\n(Ne)obavezujući papir iz Vašingtona – ima li ili nema tačke o Jerusalimu\nPrema Jovanovićevim rečima, to pitanje je poprilično „ostalo u magli“ i nejasno je kako će dalje da se razvija.\n„Ali, po mom tumačenju, postoji prećutna uslovnost sa naše strane da neće doći do pomeranja amasade, ukoliko dođe do najavljenog priznanja Kosova od strane Izraela i lično ne verujem da će doći do pomeranja ambasade“, rekao je Jovanović, govoreći o nedavnom sastanku delegacija Beograda i Prištine sa američkim predsednikom Donaldom Trampom u Vašingtonu.


24.04.2012 15:47 | Glas Srpske\nBanjaluka – Zločin nad Srbima počinjen u Bukviku 1992. godine treba hitno da procesuira Tužilaštvo Brčko distrikta ili Tužilaštvo BiH, zaključak je okruglog stola koji je danas održan u Banjaluci, javile su agencije.\nNa okruglom stolu čiji je organizator nevladina organizacija “Istorijski projekat Srebrenica” predstavljena je monografija Ljubiše Simića “Bukvik: zločin bez kazne”, koja govori o šestomjesečnoj opsadi zajednice srpskih sela Bukvik kod Brčkog i njenom potpunom uništenju u napadu Armije BiH 1992. godine.\nAutor je rekao da monografija svjedoči o zločinu koji se dogodio prije 20 godina, ali Tužilštvo Brčko distrikta još nije ništa učinilo da se ovaj zločin procesuira i da se odgovorni privedu pravdi.\n- Očekujem da me neko tuži zbog laži o Bukviku ili će Tužilaštvo Brčko distrikta procesuirati ovaj zločin o kojem Tužilaštvo BiH i dalje ćuti, jer treće mogućnosti nema - poručio je Simić.\nNikola Ristić, preživjeli svjedok zločina u Bukviku, izrazio je nezadovoljstvo činjenicom da ovaj zločin još nije procesuiran i da se ratni zločinci slobodno kreću Brčko distriktom, a neki od njih se nalaze na funkcijama u sudskoj, izvršnoj i zakonodavnoj vlasti .\n- Imamo slučaj Hasmira Tatarevića koji je izabran za predsjednika Mjesnog odbora u naselju Meraje, a u ratu se isticao u maltretiranju zarobljenih Srba. U logoru su bile zarobljene šestomjesečne bebe i starci od 88 godina, a petorica invalida u kolicima ubijeni su 14. septembra 1992. godine - svjedoči Ristić.\nOn tvrdi da je Srbe iz Bukvika protjerao Mirsad Đapo, sadašnji potpredsjednik u Vijeću naroda Republike Srpske.\nDirektor Istraživačko-dokumentacionog centra iz Sarajeva i rukovodilac projekta “Bosanski atlas zločina” Mirsad Tokača rekao je na ovom skupu da je došao iz poštovanja prema svim žrtvama u BiH, pa i srpskim žrtvama u Bukviku.\n- Slučaj zločina u Bukviku je prilično čist, zbog čega očekujem da ga procesuira Tužilštvo Brčko distrikta ili Tužilaštvo BiH - istakao je Tokača.\nPredsjednik nevladine organizacije „Istorijski projekat Srebrenica” Stefan Karganović rekao je da se radi o kvalitetnoj monografiji koja je nepristrasna i koja bez patetike govori o zločinu u Bukviku.\n- Ova monografija je vrlo ozbiljno naučno dijelo koje može da posluži kao pravni dokument u procesuiranju ovog zločina - istakao je Karganović i dodao da se postavlja pitanje zašto još niko nije procesuiran za ovaj zločin koji se nesporno dogodio.\nPrema njegovim riječima, monografija imenuje okolnosti, posljedice, žrtve i dželate i potkrijepljena je bogatom izvornom dokumentacijom.\nOkruglom stolu prisustvovali su i ministar rada i boračko-invalidske zaštite Republike Srpske Petar Đokić, predsjednik Saveza logoraša Srpske Branislav Dukić, predsjednik Republičke organizacije porodica zarobljenih, poginulih boraca i nestalih civila Nedeljko Mitrović, predsjednik Gradske organizacije porodica poginulih Banjaluke Stanislav Brkić.\nPripadnici muslimansko-hrvatskih snaga su u Bukviku ubili 71 stanovnika srpske nacionalnosti, uhapšeno je 2.500 Srba koji su odvedeni u logore, a 750 srpskih kuća je opljačkano i uništeno.


Jeftini letovi iz Srbije do Grenlanda - Avio karte Srbija Grenland - eSky.rs\nAvio karte iz Srbije do Grenlanda\nPretražite letove iz Srbije do Grenlanda\nProverite najbolje prilike za letove iz Srbije do Grenlanda\n✔ Postoje li posebne ponude za letove iz Srbije do Grenlanda na eSky.rs?\n✔ Mogu li se pobrinuti za osiguranje prilikom rezervacije leta iz Srbije do Grenlanda?\n✔ Ako rezervišem let iz Srbije do Grenlanda, mogu li da rezervišem ujedno i smeštaj?\n✔ Koje avio-kompanije nude letove iz Srbije do Grenlanda?\nBudite sigurni, da na eSky.rs ponuda letova iz Srbije do Grenlanda uključuje ne samo niskotarifne avio-kompanije, već i one koje su specijalizovane za visoki standard.


Radivojević iz Voždovca stigao u Radnički\nIzvor: JuznaSrbija.info, 06.Avg.2016, 14:11\nMiloš Radivojević (26) novi je fudbaler Radničkog. Dosadašnji levi bek Voždovca potpisao je dvogodišnji ugovor sa niškim klubom i pojačaće konkurenciju na levom boku. Karijeru je počeo u beogradskom Sinđeliću, a potom je igrao za BSK Borču, Inđiju i Voždovac. Za popularne „zmajeve“ odigrao je 34 utakmice prošle sezone i postigao jedan gol – baš u duelu sa Radničkim (3:1)\n- Doveli smo proverenog igrača, koji će odmah moći da konkuriše za tim. >> Pročitaj celu vest na sajtu JuznaSrbija.info << Nemamo dovoljan broj igrača na bekovskim pozicijama, potrebno je da pronađemo alternative, jer sezona je duga i samo do zimske pauze treba odigrati još 20 utakmica. Radivojevića smo i ranije hteli da dovedemo, ali tek sad se otvorila takva mogućnost i verujem da će potvrditi da je pojačanje za naš tim – rekao je sportski direktor Radničkog Marko Jovanović nakon što je potpisao, a potom pohitao da smesti novog fudbalera kluba sa Čaira.\nNiskeVesti.rs: IZ VOŽDOVCA U NIŠ Radivojević prešao u Radnički\n00:26: Danas sunčano, posle podne oblačno, do 19 stepeni\n00:23: Tramp šalje vojsku da pomogne u žarištima epidemije\n00:14: Bor:Još dve osobe obolele


Victoria Group na Forumu za održive zajednice | RIBOTEKS\nVictoria Group na Forumu za održive zajednice\nForum za održive zajednice, u organizaciji Foruma poslovnih lidera i Smart kolektiva, uz podršku USAID i ISC, održan je 27. juna u Beogradu. Konferencija je okupila predstavnike civilnog, javnog i privatnog sektora, koji su diskutovali o postojećoj međusektorskoj saradnji i mogućnostima za njeno unapređenje.\nKompaniju Victoria Group predstavljala je Tamara Vlastelica Bakić, savetnik za korporativne komunikacije, učestvujući u panel diskusiji „Inovativna filantropija - Kako biznis može da pomogne lokalnoj zajednici?“. Ona je predstavila politiku društveno odgovornog poslovanja Victoria Group i konkretne napore kompanije da investira i aktivno doprinese razvoju lokalnih zajednica u kojima posluje. Takođe je iznela dosadašnja iskustva kompanije u projektima društvene odgovornosti uz fokus na sistemsku i održivu podršku u rešavanju društvenih problema. Pored kompanije Victoria Group, u ovom delu konferencije učestvovali su i predstavnici kompanija Vip mobile, Holcim i Philip Morris.\nPosebna pažnja na konferenciji bila je posvećena uključivanju kompanija u saniranje posledica katastrofalnih poplava koje su zadesile region i transparentnom trošenju prikupljenih sredstava, a u diskusiji je učestvovao i direktor Kancelarije za obnovu i pomoć poplavljenim područjima Vlade Republike Srbije, Marko Blagojević i direktor Fonda B92 Veran Matić.


LETNjI ATELjE Prilika za afirmaciju neafirmisanih slikara - InfoVranjske\nLETNjI ATELjE Prilika za afirmaciju neafirmisanih slikara\nU Galeriji Narodnog univerziteta u Vranju počeo je da radi četvrti po redu „Letnji atelje“ koji će trajati do kraja ovog meseca.\n– To je prilika da se slikari, vajari i grafičari, kao i svi ostali koji žele da se bave umetnošću okupe na jednom mestu i kroz rad razmenjuju iskustva u stvaralaštvu – rekao je za portal Vranjske Vladimir Ilić, voditelj „Letnjeg ateljea“.\nPrve nedelje avgusta umetnici se okupljaju, a do kraja meseca urade i po nekoliko umetničkih dela.\n– Materijal za slikanje je obezbeđen, tako da je potrebna samo dobra volja umetnika, ali i onih koji žele da se bave slikarstvom – dodao je Ilić.\nTokom oktobra, od nastalih dela na „Letnjem ateljeu“ biće priređena izložba.


SDS Višegrad | Gradski portal - Višegrad\nPočetna » Politika » SDS Višegrad\nAutor: Admin Objavljeno: 26. april 2012 1 Komentar\nKandidat opštinskog odbora Srpske demokratske strane Višegrad, za načelnika opštine Višegrad na predstojećim lokalnim izborima, je Slaviša Mišković, sadašnji predsjednik ove strane u Višegradu, jednoglasno je odlučeno na sjednici opštinskog odbora Srpske demokratske stranke Višegrad, održanoj 24. aprila.\n-Radi se o časnom i poštenom čovjeku, koji je do sada obavljao niz odgovornih dužnosti, saopšteno je iz SDS-a Višegrad.\nMišković je, između ostalog, obavljao dužnost direktora preduzeća „Metalac“ Višegrad, predsjednika i podpredsjednika Izvršnog odbora opštine Višegrad i pomoćnika ministra u Vladi Republike Srpske, a trenutno je zaposlen u upravi preduzeća „Hidroelektrane na Drini“ u Višegradu.\n-SDS Višegrad je izrazio uvjerenje da je Slaviša Mišković ličnost koja će na najodgovorniji način, ukoliko dobije povjerenje građana na lokalnim izborima, voditi opštinu Višegrad, konstatuje se na kraju saopštenja za javnost iz kancelarije ove stranke u Višegradu.\nJedan komentar na “SDS Višegrad”\nmi navijamo za … Partizan …Šampion…\nOcijeni: 2 2 Odgovori\nOdržana 5. vanredna sjednica SO VišegradJEDNOGLASNO USVOJENI ANEKSI UGOVORA O FINANSIRANJU „ANDRIĆGRADA“ Odbornici Skupštine opštine Višegrad, na današnjem 5. vanrednom skupštinskom zasjedanju, jednoglasno su usvojili...Close


Potpisan memorandum s ciljem osnivanja cyber akademije u Banjoj Luci - Akta.ba\n24.05.2021. 13:18 / Izvor: SRNA\nU Banjoj Luci je danas potpisan memorandum o razumijevanju između Vlade Republike Srpske i izraelske kompanije "Elta Systems" s ciljem uspostavljanja cyber akademije koja će obučavati i osposobljavati studente za sticanje znanja i vještina u oblasti kibernetičke bezbjednosti.\nMemorandum su potpisali ministar za naučnotehnološki razvoj, visoko obrazovanje i informaciono društvo Republike Srpske Srđan Rajčević i direktor cyber sektora za marketing i poslovni razvoj kompanije "Elta Systems" iz Izraela Roi Šapošnik.\nRajčević je rekao da o značaju potpisivanja memoranduma govori i opšta statistika na svjetskom nivou, koja kaže da će u ovoj godini potreba za profilima iz kibernetičke bezbjednosti biti oko 3,5 miliona izvršilaca.\n"Potrebe na jedinstvenom digitalnom tržištu EU su takođe ogromne, a riječ je o 400.000 radnih mjesta, što dovoljno govori kolika je potražnja na evropskom i svjetskom nivou za profilima u ovoj oblasti", izjavio je Rajčević novinarima u Banjaluci.\nOn je naglasio da se potpisivanjem memoranduma dobija dobra osnova za nastavak saradnje Vlade Republike Srpske i kompanije "Elta Systems", a sve radi osnivanja prve cyber akademije ne samo u BiH i regionu.\n"Nama je cilj da Banjaluka i RS postanu centar kibernetičke bezbjednosti i ove vrste IT industrije. U tu svrhu planiramo da u saradnji sa partnerima iz Izraela organizujemo i osnujemo cyber akademiju koja će iz godine u godinu produkovati profile ove vrste", rekao je Rajčević i naglasio da, o kakvoj kompaniji je riječ, dovoljno govori činjenica da državu Izrael prati reputacija "cyber nacije".\nOn je dodao da to govori da je Izrael lider na svjetskom nivou u oblasti kibernetičke bezbjednosti.\n"Vjerujem da ćemo u dogledno vrijeme u saradnji sa domaćim obrazovnim institucijama, poput Elektrotehničkog fakulteta Univerzitea u Banjaluci razmotriti sve modalitete u kojima bi s jedne strane dobili i kao učesnike u cijelom projektu i domaću visokoškolsku ustanovu i stvar je pregovora kako napraviti taj atranžman", naveo je Rajčević.\nOn je istakao da bi, ukoliko sve bude išlo po planu u vezi sa osnivanjem sajber akademije, do proljeća naredne godine mogli organizovati i treninge uz fizičko prisustvo trenera.\n"Do tada bi radili na finansijskim, logističkim i infrastrukturnim pretpostavkama za to", rekao je Rajčević.\nŠapošnik je naglasio je da je potpisivanje memoranduma istorijski trenutak za Izrael i Republiku Srpsku.\nOn je rekao da su "Elta Systems" lideri u cyber omenu u svijetu i dodao da će zajednički biti omogućeno razvijanje sposobnosti za rad u cyber domenu.\nŠapošnik je zahvalio predsjedavajućem i srpskom članu Predsjedništva BiH Miloradu Dodiku, ministru Rajčeviću, ambasadoru BiH u Izraelu i ambasadoru Izraela u BiH za veliki rad u aktivnosti u spajanju ovih zemalja.\n"Očekujem da ćemo svi uskoro vidjeti rezultate obog rada", naglasio je Šapošnik.


Pregovori Grčke i predstavnika EU-a i MMF-a okončani su u nedjelju bez dogovora (AFP)\nGrčka je poručila da je spremna vratiti se razgovorima sa kreditorima “u svakom trenutku”, iako pregovori u Briselu nisu bili uspješni, javlja Srna.\nGrčki premijer Alexis Tsipras, sazvao je vanredni sastanak sa svojim pregovaračkim timom, prenijela je agencija AP.\nNeimenovani grčki zvaničnik, koji je prisustvovao tom vanrednom sastanku u Atini, rekao je da sporazum nije postignut tokom vikenda, jer predstavnici kreditora nisu imali ovlaštenja da odlučuju o novim prijedlozima Grčke.\n“Čekamo poziv institucija i u svakom trenutku ćemo odgovoriti na nastavak pregovora”, rekao je taj zvaničnik.\nGrčki ministar finansija Yanis Varoufakis kasnije je izjavio kako ne planira iznijeti novu listu prijedloga reformi na sastanku eurogrupe u četvrtak.\nI Grčkoj treba ‘govor nade’\nOn je njemačkim medijima rekao kako neće iznijeti nove prijedloge jer, po njemu, “eurogrupa (ministri finansija eurozone) nije pravo mjesto za iznošenje prijedloga o kojima se prethodno nije pregovaralo na nižem nivou”.\n“Grčki tim je, međutim, u svako vrijeme dostupan da bi se iznašlo sveobuhvatno rješenje sa našim partnerima”, kazao je Varoufakis.\nPo njemu, zvaničnici Evropske unije, Evropske centralne banke i Međunarodnog monetarnog fonda trebalo bi se vratiti za pregovarački sto sa “jasnim, snažnim mandatom”.\nPonovo je pozvao njemačku kancelarku Angelu Merkel da njegovoj zemlji pruži “govor nade”, sličan onom koji je upućen Njemačkoj na kraju Drugog svjetskog rata, a kojim bi se poslao signal da je Evropa spremna da odustane od zahtjeva za mjerama štednje, prenijela je agencija Reuters.\n“Govor nade” je 1946. godine održao tadašnji državni sekretar SAD James Byrnes u Stuttgartu, čime je označena promjena stava prema Njemačkoj, a toj zemlji pružena šansa za oporavak.\n‘Značajne razlike u stavovima’\nNešto ranije u Briselu, glasnogovornica Evropske komisije Annika Breidthardt, rekla je da je Grčka prihvatila budžetske ciljeve za 2015. godinu, pristajući na ključne “crvene linije” u pregovorima s kreditorima, od čijeg uspjeha zavisi da li će biti odblokirana isplata preostale tranše pomoći Atini prije kraja ovog mjeseca.\n“Vlasti u Atini su prihvatile budžetske ciljeve, samo je pitanje koliko je kredibilno obećanje o njihovom ispunjenju”, izjavila je Breidthardt na konferenciji za novinare, ne precizirajući na šta je Grčka pristala.\nPregovori Grčke i predstavnika Evropske unije i Međunarodnog monetarnog fonda (MMF) okončani su u nedjelju u Briselu bez dogovora, a prema navodima glasnogovornice Evropske komisije i dalje postoje “značajne razlike” u stavovima dvije strane.\n“Iako je načinjen određen napredak, pregovori nisu uspjeli, jer i dalje postoje velike razlike između planova grčkih vlasti i zajedničkih zahtjeva Komisije, Evropske centralne banke i MMF-a”, izjavio je zvaničnik Evropske komisije, koji je želio da ostane anoniman.\nZvaničnici Evropske komisije krivicu za neuspjeh svaljuju na Atinu, navodeći da nije ništa novo ponudila da bi se osiguralo 1,6 milijardi eura za isplatu MMF-u do kraja mjeseca.\nIstovremeno, u Atini je neimenovani zvaničnik grčke Vlade rekao da Grčka nikada neće prihvatiti smanjenje penzija i plata ili uvođenje dodatnih poreza na osnovne potrepštine, kao što je struja.\nGrčka i kreditori i dalje bez dogovora\nPosljednja runda pregovora između Grčke i njenih kreditora u Briselu, završena je nakon samo 45 minuta.Dvije strane nakon više mjeseci pregovora, još ne mogu da usaglase stavove o neophodnim reformama za puštanje nove tranše finansijske pomoći .


03-03-2021 11:48 Svet Region\nU velikoj policijskoj akciji u Crnoj Gori, koja je u toku, jutros je uhapšeno više osoba zbog sumnje u zloupotrebu službenog položaja i nesavestan rad prilikom sprovođenja tendera za elektronski nadzor državne granice, gde je otkrivena pronevera više od milion evra iz donacije EU, saznaju „Vijesti“.\nRadi se o ugovoru vrednom 1.144.850 evra, a proneveru je otkrila Međuresorska komisije koju je formirao ministar unutrašnjih poslova Sergej Sekulović da ispita slučaj.\nOni su saopštili da je otkrivena pronevera od više od milion evra sredstava koje je obezbedila EU kroz direktnu budžetsku podršku kroz Šengenski sporazum. Radi se o donaciji za obezbeđivanje nabavke opreme za nadzor morske granice prema Hrvatskoj i Albaniji koja je bila godinu i po bez adekvatnog nadzora jer kupljena oprema ne radi.\n“Firma koja je dobila tender, to su osnovi sumnje, uklonila je nalepnice jeftinijeg proizvođača i zalepila nalepnice renomiranog preduzeća”, istakao je Milošević.\nMilošević je rekao da je tender bio namešten i da je tendencija bila da ga dobije beogradska firma “Makina sekjuriti” jer je sva procedura odrađena mimo zakona.\nKako SAD ponovo ucenjuju Srbiju, pročitajte OVDE.


SK ASI-MUR / СК АСИ-МУР / CS IAS-AIT / UC ASI-IWA : 20070405 Blic\nOvo je TikiWiki CMS/Groupware v1.9.11 -Sirius- © 2002–2008 od Tiki društvo Čet 05 of Aug, 2021 [13:30 UTC]\nNekoliko stotina studenta sa Filozofskog, Filološkog, Arhitektonskog i Fakulteta likovnih umetnosti u Beogradu prošetali su juče ulicama glavnog grada do zgrade Vlade i Ministarstva prosvete i sporta, ponovo protestujući zbog visokih školarina. Tako su beogradski akademci obeležili Dan studenta.\nStudentski protest počeo je na platou ispred Filozofskog fakulteta, gde su studenti još jednom ponovili svoje zahteve. Akademci su nosili transparente na kojima je pisalo: „Nemam da platim“, „Hoću da studiram, neću da bankrotiram“...\n- Hoću da poručim beogradskim kolegama da verujem da su se oni pridružili Evropi o kojoj će se u Srbiji tek čuti. To je Evropa koja odbija komercijalizaciju obrazovanja. Školarine su ovde neprimerene uslovima u kojima živi većina građana - kaže za „Blic“ Vladimir Unkovski, koji se trenutno nalazi na doktorskim studijama na LSE univerzitetu u Londonu.\nStudenti Beogradskog univerzitreata traže da se svim akademcima koji ispune ispitne obaveze omogući da pređu na finansiranje iz budžeta, da se školarine i ostale naknade umanje za 50 odsto, da se jasno utvrde kriterijumi za određivanje visine školarina i da se izjednače postojeća zvanja „diplomirani“ sa novom diplomom „mastera“.\nDok je trajao studentski protest u zgradi Rektorata održavala se sednica Senata Univerziteta u Beogradu.\n- Završili smo analizu finansijskog poslovanja za sve fakultete Beogradskog univerziteta. Sad znamo koliko državu košta jedan student na svakom od fakulteta. Studenti nisu u pravu jer je na svim fakultetima školarina za budžetskog studenta veća nego za samofinansirajućeg. Na primer, na Elektrotehničkom fakultetu za budžetskog studenta država mora da izdvoji 150.000 dinara, a samofinansirajući školarinu plaćaju 60.000 dinara - rekao je juče Branko Kovačević, rektor Beogradskog univerziteta.\nDug države 10 miliona evra\nNa jučerašnjoj sednici Senata rečeno je da država Beogradskom univerzitetu, za period od 2002. do 2006. godine, duguje 10 miliona evra. Jedan student na bužetu košta državu, u proseku, 95.000 dinara, dok je prosečna školarina na Beogradskom univerzitetu 80.000 dinara. Studentima koji su upisali fakultet u oktobru prošle godine biće dozvoljen uslovni upis. Takođe, odlučeno je da svi samofinansirajući akademci koji daju uslov mogu preći na budžetsko studiranje.\nNapravio: Hal 9000 zadnja izmena: Utorak 18. September 2007. [10:51:01 UTC] od Hal 9000\n[ Vreme izvršavanja: 0.06 sekundi ] [ Korišćena memorija: 3.89MB ] [ 71 upita baze podataka ] [ GZIP Disabled ] [ Opterećenje servera: 0.18 ]


Krunski dokaz: Snimci otkrivaju zločin OVK na Košarama /video/\nMoguća grobnica nestalih vojnika na Košarama možda će biti jedna od prvih lokacija od onih na kojima srpska strana insistira, a koja će biti pretražena na Kosovu. Predsednik Komisije za nestala lica Veljko Odalović kaže da su došli u posed snimka na kom se vide vojnici tzv. OVK kako stoje na telima vojnika, na nekim se iživljavaju i sahranjuju ih.\nSpecijalizovana veća Kosova sa sedištem u Hagu ponovo su za još dva meseca produžila pritvor predsedniku i potpredsedniku Udruženja ratnih veterana tzv OVK, Hisniju Gucatiju i Nasimu Haradinaju.\nHajka na policajca u Prištini zbog objave o Košarama i zločinima OVK\nNakon članka koji je kosovski policajac podelio na društvenim mrežama i u kojem se tzv. Oslobodilačka vojska Kosova naziva zločinačkom, institucije koje se bave prekršajima policijskih službenika započele su postupak u vezi sa ovim slučajem.\nNova provokacija Albanaca: Na jugu Srbije niče memorijalni kompleks vođi terorista– kapetanu Lešiju\nRidvanu Ćazimiju, poznatijem kao kapetan Leši, jednom od komandanata terorističke organizacije tzv. Oslobodilačke vojske Preševa, Bujanovca i Medveđe, odgovornim za ubistvo na desetine srpskih vojnika i policajaca, gradi se memorijalni kompleks. Nenad Mitrović odbornik u SO Bujanovac smatra da je ovo ozbiljna provokacija.\nSrbi nemaju status žrtve zločina koje je počinila OVK /video/\nVest da je nekoliko osoba koji su bili zatočeni u logoru OVK u Vitini, od Specijalizovanog suda dobilo status žrtve, među Srbima na Kosovu i Metohiji unela je pometnju. Istina je da taj status niko nije dobio, kaže za Sputnjik Milovan Drecun predsednik Odbora za Kosovo i Metohiju koji objašnjava kako se dolazi do statusa žrtve.\nTreća statusna konferencija u procesu protiv predsednika i potpredsednika Udruženja ratnih veterana tyv. OVK Hisnija Gucatija i Nasima Haradinaja počela je danas pred sudijom za prethodni postupak Specijalizovanih veća Kosova sa sedištem u Hagu.\nMediji: Tači i Veselji u Hagu odgovaraju za logor u Vitini i masakr u Starom Grackom\nSud za ratne zločine tzv. OVK u Hagu doneo je i formalnu odluku da je svako od devetoro zatočenika ilegalnog logora OVK u Vitini na Kosovu i Metohiji 1999. godine žrtva ratnih zločina, što je deo sudskog postupka protiv Hašima Tačija, Kadrija Veseljija i drugih, piše „Blic“.\nBivši pripadnik OVK, poznat kao Komandant Vuk uhapšen po haškoj poternici\nVlasti Belgije uhapsile su Pjetra Šalju po nalogu za hapšenje sudije za prethodni postupak Specijalizovanih veća Kosova sa sedištem u Hagu, poznatom i kao Sud za zločine OVK.\nPreminuo Albert Andijev, Rus koji se borio za Srbiju\nAlbert Andijev, ruski dobrovoljac koji se borio u redovima Vojske Jugoslavije na Kosmetu u vreme NATO agresije, preminuo je u kovid bolnici u Batajnici od posledica zaraze virusom korona, javljaju mediji.\nŠta ako se sud za OVK iz Haga prebaci u Prištinu – opasan plan sa skrivenim namerama\nSvaki pokušaj premeštanja Suda za zločine OVK iz Haga u Prištinu obesmislio bi ga i zastrašio svedoke, komentar je dekana Fakulteta za bezbednost „Edukons“ Miroslava Bjegovića na nagoveštaje koje je EU uputila predsednica Specijalizovanih veća Kosova sa sedištem u Hagu Ekatarina Trendafilova o namerama Prištine.\nVažna podrška Rusije u predstavljanju istine o zločinima OVK\nPredsednik Poslaničke grupe prijateljstva sa Rusijom Milovan Drecun razgovarao je danas sa šefom Komiteta za međunarodne poslove Državne dume Rusije Leonidom Sluckim o strateškom partnerstvu dve zemlje i ukazao da je podrška Rusije od ključnog značaja i u prezentaciji činjenica i istine o zločinima OVK na Kosovu i Metohiji.\nGlavni tužilac Smit odgovorio na prozivke odbrane OVK\nGlavni tužilac Specijalizovanog tužilaštva Kosova sa sedištem u Hagu Džek Smit odgovorio je na tvrdnje i napade advokata bivših komandanata OVK, u nastavku statusne konferencije.\nHodžaj obećava Albancima povratak u Severnu Mitrovicu\nKandidat DPK za premijera Enver Hodžaj počeo je danas predizbornu kampanju u Severnoj Mitrovici obećavajući Albancima da će im pomoći da se vrate na taj deo Kosova, prenosi Tanjug.\nZastrašivanje Srba: Grafit „OVK – Kosovo“ na srpskoj kući u Goraždevcu /foto/\nNa zidu porodične kuće familije Krstović u Goraždevcu jutros je osvanuo ispisan grafit s porukom „UČK – Kosovo“, saopštila je Kancelarije za Kosovo i Metohiju Vlade Republike Srbije.\nDan nakon neuspelog spektakla, Daut Haradinaj posetio sever Kosova\nBivši šef poslaničke grupe Alijansa za budućnost Kosova Daut Haradinaj objavio je danas da je boravio na severu Kosova.


Konstitutivna sjednica NS RS – Zvornik Danas\nNaslovna/naslovna/Konstitutivna sjednica NS RS\nRedakcija Send an email 24. новембра 2014\n9 6 minuta čitanja\nBANJALUKA – U toku je konstitutivna sjednica novog saziva Narodne skupštine RS na kojoj bi svečane zakletve trebalo da polože novoizabrani poslanici, kao i predsjednik RS Milorad Dodik i potpredsjednici Josip Jerković i Ramiz Salkić.\nSjednica prolazi međusobnim optužbama poslanika za kršenje poslovnika, kao i u prozivanju poslanika za promjene strane.\n15:34 Radojičić: Parlament može odlučiti o devetom članu komisije\nPoslanik SNSD-a u Narodnoj skupštini Republike Srpske Igor Radojičić smatra da parlament može predložiti devetog člana skupštinske Komisije za izbor i imenovanja.\n„Narodna skupština Republike Srpske sa 42 glasa može da odluči o devetom članu Komisije za izbor i imenovanja“, istakao je Radojičić tokom skupštinske rasprave o izboru Komisije.\nOn je rekao da je legitimno pravo SP-a da predloži devetog člana Komisije za izbor i imenovanja sa potpisima 10 narodnih poslanika.\nKada je riječ o srazmjernoj zastupljenosti, Radojičić je rekao da su to pravo imale tri grupacije – SP, NDP i koalicija „Domovina“, s tim što promjene u sastavu parlamenta Srpske u slučaju bilo čijeg prelaska iz jednog u drugi klub mijenjaju kvote i koeficijente, jer se radna tijela biraju u skladu sa brojem mjesta u klubovima, odnosno grupama.\nNavodeći da postoji regularan prijedlog dogovoren na konsultativnom sastanku političkih stranaka o osam članova Komisije za izbor i imenovanja, Radojičić je istakao da je isto tako legitiman i uskladu s poslovnikom prijedlog SP-a sa potpisima 10 poslanika, u skladu sa srazmjernom zastupljenošću, o kome se parlament Srpske treba izjasniti.\nPoslanik NS-a Adam Šukalo smatra da nije korektno da SP predlaže izbor devetog člana Komisije za izbor i imenovanja, jer tako nešto nije dogovoreno na konsultativnom sastanku parlamentarnih političkih stranaka.\nPoslanik SRS-a Srpske Milanko Mihajlica najavio je da će Savez za promjene insistirati da Ministarstvo unutrašnjih poslova /MUP/ Srpske do kraja istraži navode o „kupovini“ narodnih poslanika, te da se „javno saopšti ko su kupljeni poslanici, koja je njihova uloga u ovom slučaju“.\nPoslanik PDP-a Slaviša Marković zatražio je da SP povuče svoj prijedlog i da se nastavi rad u skladu sa ranijim dogovorom na sastanku predstavnika parlamentarnih stranaka.\nPoslanik Koalicije “Domovina” Adil Osmanović rekao da je na Kolegiju rečeno da komisija broji osam, a ne devet članova, te da nije korektno da ta Socijalistička partija predlaganjem svog kandidata krši ranije postignuti dogovor, piše Fena.\n“Ne mogu se oteti načinu da ste se postavili navijački i jedino ste mogli da konstatujete da prijedlog socijalista nije u skladu s dogovorom“, kazao je u obraćanju predsjedavajućem radnog predsjedništva parlamenta RS-a Iliji Stevančeviću, kojem su i drugi poslanici iznijeli primjedbe na način vođenja sjednice.\nU Koaliciji “Domovina”, kazao je Osmanović, osjećaju se prevarenim jer su se striktno pridržavali Poslovnika, a SP nije i predložio je svog člana.\nNa kraju je predložio da se odmah utvdi da komisija za izbor i imenovanje broji 11 članova da bi bile zastupljene sve parlamentrane stranke.\nNa prijedlog poslanika SDS-a Vukote Govedarice data je polučasovna pauza radi usaglašavanja političkih stranaka u vezi sa izborom Komisije za izbor i imenovanja.\nPoslanik SNSD-a u Narodnoj skupštini Republike Srpske Radovan Vuković tvrdi da nisu prekršene odredbe skupštinskog Poslovnika kojima je definisan način formiranja Komisije za izbor i imenovanja.\n„Borimo se za poštivanje skupštinskog Poslovnika, kojim je sve veoma jasno precizirano. Komisija za izbor i imenovanje mora da bude formirana u skladu sa ovim aktom“, rekao je Vuković na konstitutivnoj sjednici parlamenta Srpske.\nPoslanik Socijalističke partije /SP/ u Narodnoj skupštini Republike Srpske Petar Đokić kaže da je ova partija u skladu sa Poslovnikom predložila Nedeljka Milakovića za devetog člana Komisije za izbor i imenovanja.\n„Želimo da parlament Srpske radi u skladu sa Poslovnikom. Sigurno je da bi odustali od našeg prijedloga da je Poslovnik prekršen“, rekao je Đokić.\n„Na sastanku predstavnika parlamentarnih stranaka, koji je održan 13. novembra, dogovoreno je da osam poslanika bude izabrano u ovu komisiju na osnovu osvojenih mandata. U ovom trenutku SP krši ovaj dogovor“, kaže Govedarica.\nČlanom 55 skupštinskog Poslovnika definisano je da Komisija za izbor i imenovanje ima devet članova – predsjednika, zamjenika predsjednika i sedam članova, koji se biraju iz reda narodnih poslanika.\nListu kandidata za izbor predsjednika i članove Komisije za izbor i imenovanje podnosi predsjedavajući prve sjednice Narodne skupštine, na osnovu prethodnog dogovora sa predsjednicima klubova poslanika i poslaničkih grupa.\n14:15 Konfuzija već na drugoj tački\nPočetak prve sjednice Narodne skupštine RS u novom sazivu danas je obilježila duža rasprava o izboru članova komisije za izbor i imenovanja, koja treba da verifikuje poslaničke mandate, javila je Fena.\nRasprava je uslijedila već na drugoj tački, nakon što su socijalisti predložili svog kandidata za člana komisije, iako je prethodno na Kolegiju dogovoren broj njenih članova.\nUpućene su i primjedbe predsjedavajućem radnog predsjedništva parlamenta RS Iliji Stevančeviću da krši Poslovnik i da se nije pripremio za sjednicu i da je rad otežan.\nPoslanik NDP-a Dragan Čavić je rekao da je Stevančević doveo sve poslanike u nezavidnu situaciju jer se nije držao onoga što je dogovoreno na Kolegiju Narodne skupštine RS.\nZbog svega, sat vremena je protekao u pokušaju da Stevančević odgovori na primjedbe poslanika SDS-a i NDP-a da li je prekršen Poslovnik.\nStevančeviću je zamjereno i da je u jednoj koaliciji išao na izbore, a sada više ne pripada poslaničkoj grupi SDS-PUP-SRS.\n13:31 Rasprava o izboru Komisije za izbor i imenovanja\nPočetak Konstitutivne sjednice novog saziva parlamenta Republike Srpske obilježen je poslaničkom raspravom o formiranju skupštinske Komisije za izbor i imenovanja.\nPredsjedavajući Prve sjednice Narodne skupštine Republike Srpske Ilija Stevančević rekao je da je na konsultativnom sastanku predstavnika parlamentarnih stranaka dogovoreno da Komisija za izbor i imenovanja broji osam članova.\nStevančević je rekao da je na konsultativnom sastanku, takođe, dogovoreno da se na idućoj sjednici parlamenta Srpske pokrene postupak izmjene skupštinskog Poslovnika po kojem bi Komisija za izbor i imenovanja imala 11 članova, kao i definisanje sastava ostalih radnih tijela.\nOn je rekao da se po Poslovniku za predsjednika Komisije za izbor i imenovanja bira poslanik iz reda političke stranke koja je dobila najviše poslaničkih mjesta u parlamentu Srpske.\nStevančević je predložio odluku kojom se u Komisiju za izbor i imenovanja imenuju: Radovan Vuković predsjednik, Vukota Govedarica zamjenik predsjednika, te članovi Radovan Višković, Vesna Jungić, Slavko Dunjić, Duško Ilić, Davor Šešić, Miroslav Brčkalo.\nPoslanik NDP-a Dragan Čavić rekao je da je na konsultativnom sastanku političkih partija dogovoreno da se na konstitutivnoj sjednici funkcioniše sa Komisijom za izbor i imenovanja koja broji osam članova, a da se izmjenom poslovnika koji reguliše ovu materiju u narednom periodu omogući da tri poslanička kluba sa po pet mandata imaju po jednog člana u Komisiji.\nPoslanik SP Slobodan Protić predložio je Nedeljka Milakovića za devetog člana Komisije za izbor i imenovanja na šta je reagovala opozicija, navodeći da je došlo do kršenja skupštinskog poslovnika.\nČlanom 55 skupštinskog Poslovnika definisano je da Komisija za izbor i imenovanje ima devet članova – predsjednika, zamjenika predsjednika i sedam članova, koji se biraju iz reda narodnih poslanika u Narodnoj skupštini.\n13:00 Nastavljena konstitutivna sjednica nakon pauze.\n12:47 Zbog konsultacija političkih partija predsjedavajući NSRS Ilija Stevančević zatražio petominutnu pauzu, javio je RTRS.\nPoslanici u Narodnoj skupšini Republike Srpske jednoglasno su usvojili dnevni red prve sjednice devetog saziva parlamenta Srpske.\nPrema usvojenom dnevnom redu, na konstitutivnoj sjednici novog saziva Narodne skupštine Republike Srpske svečane zakletve trebalo bi da polože novoizabrani poslanici, kao i predsjednik Republike Srpske Milorad Dodik i potpredsjednici Josip Jerković i Ramiz Salkić, javlja SRNA.\nNa sjednici bi trebalo da budu izabrani predsjednik i potpredsjednici parlamenta, konstituisano radno predsjedništvo, te verifikovani mandati poslanika.\nPoslanici bi trebalo da donesu i odluku o broju potpredsjednika parlamenta Srpske i njihovom izboru.\nNa sjednici bi trebalo da budu usvojena i dva zaključka kojima se pokreću inicijative za izbor delegata u Dom naroda parlamenta BiH i Vijeće naroda Republike Srpske.\nKonstitutivnom sjednicom devetog saziva Narodne skupštine Republike Srpske predsjedava najstariji poslanik Ilija Stevančević, a u radu mu pomažu najmlađi poslanici i generalni sekretar.\nSjednici prisustvuju predsjednik Republike Srpske Milorad Dodik, premijer Republike Srpske Željka Cvijanović i članovi Vlade, predsjedavajući Predsjedništva BiH iz Republike Srpske Mladen Ivanić, predstavnici političkog, javnog i vjerskog života u Republici Srpskoj i BiH, ambasada, te međunarodnih institucija.\nU Narodnoj skupštini Srpske od 2014. do 2018. godine SNSD će imati 29 poslanika, SDS-PUP-SRS Republike Srpske 24, DNS-NS-SRS osam, PDP sedam, te SP, NDP i Koalicija „Domovina“ po pet.\n>>> Koalicija SNSD, DNS i SP ima većinu, Čubrilović predsjednik Narodne skupštine


Vučić: Nema priznanja Kosova u aktuelnim granicama :: Region\n21.10.2019. 23:56 ➔ 00:18\nPredsjednik Srbije Aleksandar Vučić isključio je, u intervjuu bečkom dnevniku „Standard“, mogućnost da Beograd prizna Kosovo u aktuelnim granicama.\nOn je dodao da je malo vjerovatno da će Beograd uopšte priznati Kosovo, iako kaže da je od SAD čuo da je EU promijenila stav i da bi od Beograda mogla tražiti priznanje.\n"Međutim želimo da vidimo šta oni (prištinski pregovarači) kažu i zašto nešto kažu. Naravno želimo da čujemo i šta EU ima da kaže. Do sada EU nije postavljala nikakve preduslove Srbiji. Mi smo, međutim, od Amerikanaca čuli da se to možda promijenilo, ali želimo to da čujemo od naših evropskih partnera. Ne mogu da isključim da će EU tražiti priznanje, ali to do sada nije učinila”, objasnio je on.\n"Nije veoma vjerovatno da ćemo priznati Kosovo. Ne mislim da će se to dogoditi, ali ne možemo zatvoriti vrata dijalogu. Obje strane moraju izgubiti, kako bi nastala vin-vin situacija.Ne može biti da jedna strana dobije sve - priznanje, našu teritoriju i naše ljude.Šta bi mi dobili? Moguće članstvo u EU za deset godina? I ko bi nam to garantovao? Da li bi to bila garancija kakvu je dobila Sjeverna Makedonija, kojoj je bilo obećano otvaranje pristupnih pregovora“, upitao je Vučić.


Android 10 stiže na Nokia telefone – Personal magazin\nU okviru svog obećanja o iskustvu korišćenja pametnog telefona koje vremenom postaje sve bolje, kompanija HMD Global, dom Nokia telefona, najavila je da će Nokia 8.1 dobiti ažuriranje za Android 10. Kao prvi Nokia pametni telefon koji će primiti najnovije ažuriranje operativnog sistema – i kao prvi telefon sa Qualcomm Snapdragon 710 mobilnom platformom koji dobija ovo ažuriranje – na Nokia 8.1 stižu aktuelne inovacije koje pokreće tehnologija veštačke inteligencije. Ovo podrazumeva još više opcija pristupačnosti, intuitivnu kontrolu i veću kontrolu nad vašim ličnim podacima.\nNakon što su predvodili ažuriranje na Android Oreo, pa zatim i na Android Pie sistem, sada uz Android 10 Nokia pametni telefoni su ponovo na čelu uvođenja najnovijeg operativnog sistema. Sa nenadmašivim rekordom kada je reč o mesečnim bezbednosnim ažuriranjima i nadogradnjom operativnog sistema širom portfolia Nokia pametnih telefona, korisnici će uvek dobijati najaktuelnija iskustva na svojim uređajima. Nedavno istraživanje pod nazivom Software and Security Updates: The Missing Link for Smartphones, koje je sprovela kompanija Counterpoint Research, pokazalo je da Nokia telefone od drugih razlikuje to što su jedini brend koji je na vreme i brzo isporučivao nadogradnje operativnog sistema i mesečna bezbednosna ažuriranja. I sada kada je reč o uvođenju Android 10 verzije Nokia telefoni ponovo zauzimaju vodeću poziciju.\nJuho Sarvikas, šef proizvoda u kompaniji HMD Global je izjavio: “Cilj naše posvećenosti nadogradnji softvera je isporučivanje najboljeg iskustva za sve – bilo da koristite bazični pametni telefon ili vrhunski model. Obećali smo brzo uvođenje Android Oreo i Android Pie sistema širom našeg portfolia i ponovo smo posvećeni da podjednako brzo isporučimo Android 10, počevši od Nokia 8.1 modela i širom našeg portfolia u narednim mesecima. Nokia 8.1 je prvi Android pametni telefon koji pokreće Qualcomm Snapdragon 710 mobilna platforma koji dobija ažuriranje na Android 10. Cilj nam je da i dalje budemo među prvima koji će uvesti Android 10 širom drugih ključnih čipseta. Naravno ovo ne bi bilo moguće bez svih koji su učestvovali u našim beta labs programima, koji su se angažovali i aktivno doprinosili oblikovanju najboljeg iskustva za sve, koje postaje sve bolje. Očekujemo da će čitav naš portfolio biti na Android 10 sistemu do prvih dana 2020. godine.”\nFanovima Nokia 8.1 telefona dostupne su brojne funkcije koje donosi Android 10 uključujući:\nAndroid 10 stiže na Nokia telefone was last modified: October 16th, 2019 by Redakcija


Na najvećem svetskom univerzitetskom takmičenju u oblasti inovativnih i energetski efikasnih rešenja (IFEC 2020), H-Bridges tim Elektrotehničkog fakulteta osvojio je drugo mesto, odnosno nagradu „The Outstanding Performance Award". Ove godine na takmičenju je učestvovalo preko 40 univerziteta širom sveta.\n„U izuzetno jakoj konkurenciji sa više od 40 univerziteta širom sveta, ovo je veliki uspeh za nas i potvrda našeg kvalitetnog rada tokom protekle godine. Ponosni smo na činjenicu da je jedan tim iz Srbije uspeo da ostvari ovakav uspeh na prestižnom svetskom takmičenju“, saopštio je H-Bridges tim.\nOvaj izvanredan tim čine Aleksandra Milić, Nikola Kijanović, Jana Milenković, Maja Miodragović, Nikolina Bunijevac, Nikola Grbić, Marko Pavlović, Petar Đurđević, Luka Knežević, Dušica Miletić, Dušan Đurašković, Ana Pastor, Ana Mijatović, Jovan Sandić, Viktor Todosijević, Petar Stojković, Petar Spasenović, Vera Milovanović, Katarina Ćeranić, Tadija Radusinović, Lazar Stojanović, Slobodan Isaković i Milena Vračarević.\nZadatak tekućeg tima je razvoj novog rešenja u vidu trostepenog pretvarača za priključenje solarnog mikrosistema sa galvanskom izolacijom na mrežu.\nOni će pokušati da naprave uređaj koji će ispuniti sve tehničke zahteve u pogledu energetske efikasnosti, kao i pouzdanosti rada samog uređaja pri svim eksploatacionim uslovima.\nIFEC ( International Future Energy Challenge ) je najveće svetsko takmičenje u oblasti energetske elektronike, koje sprovodi međunarodna organizacija IEEE ( Institute of Electrical and Electronics Engineers ).\nTakmičenje okuplja timove najboljih svetskih univerziteta koji godinu dana rade na multidisciplinarnom projektu.\nU prvoj fazi takmičenja šalje se predlog rešenja, zatim najbolji univerziteti bivaju pozvani u polufinale, a samo najuspešniji timovi odmeravaju svoje snage u finalnoj rundi. Prema pravilima, studenti sami rade na svim fazama projekta – razvijanju idejnog rešenja zadatka, testiranju fizičkog uređaja, pribavljanju svih potrebnih elemenata za rad, kao i sredstava za učestvovanje u polufinalu i finalu takmičenja.\nH-Bridges tim čine studenti sa svih smerova Elektrotehničkog fakulteta koji su podeljeni u podtimove za hardver, softver, tim za razvoj štampane pločice kao i tim za odnose sa javnošću i kompanijama. Tokom pripreme projekta oni razvijaju hardverska i softverska rešenja, a osim tehničkih, usavršavaju organizacione i preduzetničke veštine.\nPolufinalni i finalni deo takmičenja se održavaju u zemljama širom sveta pa članovi tima imaju priliku da putuju i ujedno steknu nezaboravno iskustvo.\nNakon dve pobede na tom takmičenju, 2005. i 2019. godine kao i osvojenog drugog mesta 2020. godine, studenti ETF ove godine učestvuju šesti put i nastupaju sa projektom na temu razvoja trostepenog solarnog invertora za priključenje fotonaponskog sistema na mrežu. Solarni paneli, za koje će invertor biti realizovan, biće postavljeni na krovu zgrade tehničkih fakulteta u Beogradu.\nFinalno takmičenje biće održano marta 2022. godine u američkoj državi Tenesi, u Noksvilu.\n„Kao laboratorija, trudimo se da održimo kontinuitet u razvoju inovativnih rešenja u oblasti energetske efikasnosti. Tim iz godine u godinu obuhvata sve veći broj studenata, što je pravi pokazatelj dobre organizacije i atmosfere koja vlada u timu. I ove sezone primarni cilj je da studenti kroz naučno-istraživački rad, kao i praktičan rad u laboratoriji, razviju svoje inovativno rešenje, a aktuelni zadatak je razvoj sistema za priključenje solarnih panela na mrežu“, rekao je asistent sa Katedre za energetske pretvarače i pogone, Aleksandar Milić, mentor tima.\nŽelimo puno sreće ovom sjajnom timu mladih ljudi na finalnom takmičenju!


U blizini Melenaca pronađeno beživotno telo - Zrenjaninski\nU blizini Melenaca pronađeno beživotno telo\nBeživotno telo pronađeno je u blizini Melenaca, a gotovo izvesno je da je to meštanin Miroslav Armacki (23), za kojim je potraga trajala gotovo dva i po meseca.\nIz Policijske uprave Zrenjanin portalu zrenjaninski.com potvrđeno je da je na oko kilometar od sela, u blizini jedne farme pilića, pronađeno beživotno telo. Telo je preneto na obdukciju u Institut za sudsku medicinu u Novom Sadu, a sumnja se da je u pitanju Miroslav Armacki.\nMiroslav Armacki je 4. jula iz Melenaca krenuo crnim motorom marke „Jamaha“ u pravcu Zrenjanina, a u četvrtak uveče je izgubljen svaki kontakt sa njim. Mobilni telefon mu je bio nedostupan, pa su članovi njegove porodice prijavili nestanak u petak 5. jula.\nNa inicijativu njegove porodice organizovana je višednevna masovna pretraga terena, na potezu između Melenaca i Zrenjanina. U potragu je bio uključen i dron vlasništvo Gradske uprave Zrenjanin, kao i avijatičari, koji su avionom nadletali područje. I pored svih napora, telo mladića pronađeno je nakon gotovo dva i po meseca.\n16/09/2019 у 13:49\nJurila ga verovatno melenačka policija preko 100 km/h pa je sleteo sa puta.\n18/09/2019 у 06:41\nPolicija ga i jeste jurila, samo to niko od medija ne objavljuje.\nPreduzeće „PIONIRGAS“ DOO Novi Sad raspisalo je oglas za prijem radnika\nNekoliko gradskih ulica ostaje bez struje zbog radova na mreži


KK OKK Beograd - Blic Sport\nKK OKK Beograd\nKošarkaši Dinamika i OKK Beograda odigrali su utakmicu u sklopu priprema za predstojeću sezonu.\nBranko Milisavljević promovisan je u novog trenera OKK Beograda. Doskorašnji strateg juniora Mega Bemaksa sa kojima je postigao fantastičan uspeh osvajanjem drugog mesta na finalnom turniru juniorske Evrolige u Vitoriji, u narednom sezoni će sa klupe voditi prvi tim „klonfera”.\nDOĐEŠ, POBEDIŠ, IDEŠ KUĆI Dobrić: Teško nam je da igramo, STRANCIMA POSEBNO\nTamo gde su stali košarkaši Crvene zvezde u finalu ABA lige protiv Budućnosti, samo su nastavili u Superligi. Posle četiri kola u A grupi, crveno-beli imaju stopostotan učinak i gaze ka koti jedan. Poslednji u nizu pao je OKK Beograd u dvorani „Aleksandar Nikolić”. Izabranici Milana Tomića „zgazili” su „klonfere” sa 82:50 i okrenuli se meču protiv Borca koji u subotu igraju u Čačku.\n“NIJE DOBRO DA SE PRAVI NEKA DUBLJA ANALIZA” Tomić u DVE REČENICE objasnio novu pobedu Zvezde\nTrener Crvene zvezde Milan Tomić bio je zadovoljan nakon pobede svog tima nad OKK Beogradom (82:50) u četvrtom kolu Košarkaške superlige Srbije.\nKAKVA ZVEZDA - GRANITNA ZVEZDA! Crveno-beli sjajnom odbranom srušili OKK Beograd\nKošarkaši Crvene zvezde ubedljivo su savladali OKK Beograd sa 82:50 u četvrtom kolu Košarkaške superlige Srbije.\nKinezi godinu dana bez košarke zbog tuče sa OKK Beogradom!\nNakon što je utvrđeno da je su igrači Đijangsu Dragonsa prvi započeli incident tokom kojeg se dogodila i tuča sa OKK Beogradom, Košarkaški savez Kine odredio je velike kazne njihovim igračima.\nOKK Beograd pobedio Radnički u gradskom derbiju\nOKK Beograd pobedio je danas Radnički sa Crvenog krsta sa 85:79 u šestom kolu Košarkaške lige Srbije (KLS) i uz Vojvodinu ostao jedina neporažena ekipa.\nNikitović: Igrali smo našu igru, pobedi ne gledam u zube\nTrener Crvene zvezde Saša Nikitović rekao je da su njegovi košarkaši ostvarili važnu pobedu nad OKK Beogradom, ali da plasman u plej-of ne zavisi od rezultata njegovog tima.\nPrvi poraz Radničkog, "klonferi" slavili u finišu\nKošarkaši Hemofarma pobedili su kragujevački Radnički sa 67:63 (20:13, 14:11, 14:20, 19:19) dok je OKK Beograd dobio Mega Vizuru sa 82:79 (24:27, 18:19, 19:16, 21:17) u 5. kolu Superlige.\nPartizan siguran, Radnički na mišiće do polufinala Kupa\nKošarkaši Partizana savladali su Mega Vizuru sa 80:65 (11:19, 32:13, 21:22, 16:11), dok je kragujevački Radnički pobedio OKK Beograd sa 82:80 (30:16, 17:21, 17:19, 18:24) u četvrtfinalu Kupa Radivoja Koraća koji se održava u Železniku.\nNikolić: Moja je krivica, nisam motivisao igrače\nTrener košarkaša Radničkog Miroslav Nikolić preuzeo je na sebe odgovornost za tesnu pobedu protiv OKK Beograda u četvrtfinalu Kupa Srbije, rekavši da nije motivisao ekipu na pravi način.


Uz maštu i kreativnost do vetrokaza - EU u Srbiji\nKroz igru, zabavu, kreativno stvaralaštvo i rad u prirodi deca stiču zdrave navike i uče. Nova radionica EU info kutka Niš u Kampu fabrike umetnika donela je mališanima od četiri do deset godina još jednu priliku da uče o značaju prirode, uživaju u autentičnom ambijentu pored Nišave kod Brzog Broda i ponesu sa sobom važna znanja.\nTreća u nizu radionica koje su koncipirane kroz model prirodne, Waldorf pedagogije, pružila je priliku deci da kroz „Bajku o zmaju i vetru“ uče o značaju vetra i naprave svoje male vetrokaze. Radionica je deo serijala kreativnih i stvaralačkih aktivnosti za decu predškolskog i školskog uzrasta.\nNela Jotović, diplomirani pedagog-vaspitač, sa višegodišnjom praksom u Waldorfskoj pedagogiji, vodila je i ovu radionicu i kroz zanimljive, edukativne primere ukazala deci na važnost prirode koja nas okružuje.\nKako su protekle prethodne dve radionice, pročitajte na sajtu.


Uprkos pozitivnom mišljenju iznetom u Izveštaju Evropske komisije o napretku Srbije, posmatračka misija EU koja je pratila proces reforme pravosuđa u Srbiji navodi da su taj proces obeležile brojne i neprihvatljive nepravilnosti. U Izveštaju koji je objavio portal Euobserver navodi se da su „reformu srpskog pravosuđa obeležili nedoslednost, netransparentnost i politički pritisci“ Ta ocena je sadržana u Izveštaju na 23 strane, koji je grupa lokalnih advokata uradila za potrebe delegacije EU u Srbiji, a koji je nastao kao rezultat dvomesečnog monitoringa procesa revizije reizbora sudija u periodu od 4. jula do 28. avgusta ove godine.\n"Čitav proces revizije odluka je sproveden samo da zadovolji formu i školski je primer izvrtanja pravde," navodi se u dokumentu u koji je Euobserver imao uvid.\nU Izveštaju je ispitan rad Visokog saveta sudstva i Državnog veća tužilaca koji su 2009. godine odlučivali o tome koje će sudije i tužioci zadržati svoja radna mesta, u toku procesa racionalizacije pravosudnog sistema koja je preduzeta sa navodnim ciljem podizanja profesionalnih standarda.\nEUobserver podseća da je reorganizacija srpskog pravosuđa bila deo unutrašnjih reformi u skladu sa pravilima EU, koje je Beograd preduzeo u nadi da će dobiti status kandidata za članstvo u EU.\nU tekstu se dalje navodi da je po okončanju prcesa reizbora bilo preko 1500 žalbi na odluke ta dva tela, koje su preopteretile rad Ustavnog suda. Zbog toga je odlučivanje o žalbama naklnadno predato Visokom savetu sudstva i Državnom veću tužilaca, koji su dobili jasne smernice po kojima je trebalo da preispitaju sporne slučajeve. Posle nekoliko odlaganja rad na reviziji spornih odluka napokon je započeo u junu. Prema navodima u Izveštaju EU koji je procureo u javnost, tokom procesa revizije dva tela koja su odlučivala o žalbama neizabranih sudija i tužilaca, gotovo da i nisu obraćala pažnju na smernice koje je formulisala EK.\nU Izveštaju su posebne primedbe stavljene na praksu u kojoj su, u procesu revizije, o žalbama odlučivali isti oni članovi dva tela koji su učestvovali i u donošenju prvobitnih spornih odluka. Podnosioci žalbi su u tom procesu dobili malo informacija o datumu saslušanja, dok su u procesu odlučivanja po žalbama korišćeni lažni, naknadno predočeni dokazi, kako bi se orpavdale prvobitne odluke.\nPokušaji neizabranih sudija da iznesu svoju odbranu od lažnih optužbi često su onemogućavani neuverljivim tehničkim i administrativnim razlozima.\nU Izveštaju su navedene i smernice koje je trebalo primenjivati prilikom odlučivanja u procesu revizije, kao i detaljni primeri njihovog kršenja.\n"Oba tela su u više navrata kršila pravila, stalnim uvođenjem novih dokaza, koji su naknadno stizali i neizabranim sudijama predstavljani na sam dan razmatranja njihovih žalbi", navodi se u proceni o primeni Člana 4 koji precizira koji sve dokumenti mogu biti korišćeni u raspravi.\n"Rasprave su držane čak i posle ponoći, ponekad i u 3 i 4 časa ujutro, dok čekaonice nisu bile snabdevene hranom i pićem, a imale su svega po nekoliko stolica“, navodi se u Izveštaju EU.\nU istom dokumentu se ističe da je utisak posmatrača „da je neposredan uticaj izvršne vlasti bio prisutan tokom čitavog procesa revizije“.\nU Izveštaju se poziva EU da izvrši neophodan pritisak na relevantne aktere da dozvole posmatračima uvid u obrazloženja konačnih odluka o neizboru sudija, koje se donose iza zatvorenih vrata.\nZa razliku od izveštaja stručnjaka koji su proces pratili nalicu mesta, u zvaničnim službenim procenama EK Srbija je dobila prelaznu ocenu, čak i u oblasti reforme pravosuđa.\n"Revizija odluka o reizboru sudija je do sada uglavnom sprovedena na zadovoljavajući način. Uprkos nekim proceduralnim nedostacima većina odluka je uglavnom donesena u skladu sa osnovnim smernicama“, stoji u oktobarskom Izveštaju EK o napretku Srbije.\nNa nesaglasnost zvaničnog Izveštaja o napretku Srbije koji je objavila EK i Izveštaja posmatrača koji su pratili postupak revizije, reagovali su neki članovi Evropskog parlamenta koji su od Komisije zatražili zvanično obrazloženje.\n"Ja sam pismeno zatražio od Komisije da objasni te razlike", izjavila je holandska poslanica u Evropskom parlamentu Marije Kornelisen.\n"Nadam se da je u pitanju greška, ali Komisija bi morala da ima dobro objašnjenje", rekala je ona.\n"U izveštaju posmatrača se govori o parodiji pravde. Iako razumem da oni ne bi želeli da koriste baš taj izraz u Izveštaju, navodi da postoje samo neke manje proceduralne smetnje su više od pukog prećutkivanja", upozorila je evropska parlamentarka.\nEvropska komisija je sa svoje strane poručila da nikada ne komentariše procurele ili neslužbene izveštaje.\n"Sve što imamo reći o Srbiji i njenoj reformi pravosuđa napisano je u Izveštaju o napretku, s naglaskom da ćemo i dalje pažljivo pratiti šta je učinjeno. Sudstvo je u posebnom fokusu Komisije", izjavio je Peter Stano, porptarol komesara za proširenje.\nS druge strane, parlamentarka Kornelisen je upozorila da problem time neće nestati i dodala da ima informacije da pored pomenutog izveštaja postoji još jedan, iz novembra, za koji se u nekim krugovima navodi da je još nepovoljniji od avgustovskog.


Grad Novi Sad uplatio 25 miliona dinara za lečenje bolesne dece u inostranstvu - Društvo - Dnevni list Danas\nPočetna » Društvo » Grad Novi Sad uplatio 25 miliona dinara za lečenje bolesne dece u inostranstvu\nGradonačelnik Novog Sada Miloš Vučević i ministar zdravlja u Vladi Srbije Zlatibor Lončar potpisali su danas Ugovor o dodeli pomoći Grada Novog Sada Budžetskom fondu za lečenje oboljenja koja se ne mogu lečiti u Srbiji, na osnovu kojeg će Grad Novi Sad u taj fond ove godine uplatiti 25 miliona dinara.\n1Piše: Beta 30. decembra 2020. 15.16\nBudžetski fond je osnovan kako bi bila obezbedjena dodatna finansijska sredstva za lečenje pacijenata, za koje Republički fond za zdravstveno osiguranje ne može da obezbedi dovoljan iznos sredstava za lečenje od uplate doprinosa za obavezno zdravstveno osiguranje.\n„Verujem da ćemo nekim porodicama i mališanima pomoći i olakšati im lečenje, odnosno pružiti podršku da prebrode sve neprilike sa kojima se suočavaju“, rekao je Miloš Vučević.\nZlatibor Lončar rekao je da postoji samo nekoliko centara u svetu u kojima retke bolesti mogu da se leče, zbog čega su veoma značajna sva sredstva koja Budžetski fond dobije.\n„Zahvaljujući kontinuiranoj pomoći Grada Novog Sada, desetine mališana su izlečene, i to tako što su nam dolazili stručnjaci iz inostranstva ili su pacijenti upućivani van Srbije na lečenje“, kazao je Lončar.\nlečenje dece, Novac, VojvodinaBeograd\nVojvodina će uplatiti 30 miliona dinara Fondu za lečenje dece od retkih bolesti\nKragujevac bez vatrometa za doček, pet miliona dinara za lečenje dece\n30. decembra 2020. u 15.32


Snažan zemljotres pogodio Grčku, osetio se i u Srbiji (foto)\nA. J. 19. jula 2019. 16:20\nNemačka kancelarka Angela Merkel istakla je danas da su se nad dijalogom Beograda i Prištine nadvili tamni oblaci, nakon što su kosovske vlasti uvele takse na srpsku robu.\nMerkelova je u razgovoru sa dopisnicima u Berlinu naglasila da Nemačka ima veliki interes za evropsku integraciju „Srbije i Kosova“, da se na tom putu napreduje, ali, kako je podvukla, za to je potrebno obnoviti dijalog Beograda i Prištine.\nTakse su dovele do nazadovanja, a ne napretka, rekla je Merkelova, podsetivši da je o tome razgovarala sa liderima Beograda i Prištine na ranijem sastanku u Berlinu.\n„Moramo sada videti kako da obnovimo dijalog. Razgovarala sam sa Aleksandrom Vučićem, Hašimom Tačijem, Ramušom Haradinajem. Još nema napretka po ovom pitanju. Ponudili smo sastanak u Parizu i neophodno je još raditi na tome“, poručila je nemačka kancelarka.\nMerkelova je na tradicionalnom letnjem prijemu za medije istakla da je važno da se napreduje u približavanju zemalja regiona EU, kao i da je neophodno da se na te zemlje gleda kao na deo Evrope, a srednjeročno i kao na članice EU.\n„Pandemija neće biti okončana dok se svi na svetu na…\nHit reakcija Angele Merkel zbog maske (video)\nAngela Mekel sinoć spomenula Srbiju: „Tačno je,…\n„Kada se pogleda na geografsku kartu, sve zemlje Zapadnog Balkana su okružene članicama EU. U našem je interesu da države regiona dobiju evropsku perspektivu“, naglasila je ona.\nU to, kako je kazala, spada i vizna liberalizacija za Kosovo.\nUkazala je da se Haradinaj nedavno sastao sa ministrom unutrašnjih poslova Nemačke i da je neophodno da Priština, za dobijanje bezviznog režima, obezbedi još neke „sigurnosti“.\n„U svakom slučaju, mi stojimo iza cilja vizne liberalizacije, a kada će ona uslediti, za sada ne mogu reći“, istakla je ona upitana da prokomentariše izjavu Haradinaja da je pitanje samo nedelja kada će biti doneta odluka o viznoj liberalizaciji.\nUpitana da prokomentariše sve veći broj džamija na Kosovu i navode o protivljenju građana njihovoj gradnji, kazala da je poznato da nije samo EU zainteresovana za uticaj u tom regionu, već i druge zemlje.\n„Odluka je na stanovništvu kako na to reaguje“, poručila je ona.\nSlovačka: Na posao od ponedeljka samo uz negativan test\nPad demokratije u celom svetu, SRB nazadovala dva, SAD 11…\nRumunija: 36 migranata uhvaćeno u pokušaju ilegalnog…\nAlternativa za Nemačku pod nadzorom bezbednosne službe\nSve više insistiranja u Italiji da se kupi ruska vakcina\nCrkva pozvala na mir i slogu u Nikšiću uoči izbora


Vučiću, šta tražiš u Parizu, čemu žurba? To što radiš je teško krivično delo – SLOBODA\nVučiću, šta tražiš u Parizu, čemu žurba? To što radiš je teško krivično delo\nNakon javnog priznanja Džona Boltona, bivšeg savetnika predsednika SAD za nacionalnu bezbednost, da se na sastancima između Beograda i Prišine razgovaralo o podeli Kosova i Metohije i razgraničenju, i to ne na njegovu inicijativu, postavljamo sledeća pitanja predsedniku SNS Aleksandru Vučiću:\nDa li je tačno da je samoinicijativno još 2018. godine pokrenuo temu podele i razgraničenja na tajnim sastancima sa predstavnicima separatističke vlasti u Prištini?\nKo ga je od državnih organa Republike Srbije i kada ovlastio da pokreće ovu temu i na osnovu koje pregovaračke platforme usvojene u Narodnoj skupštini?\nDa li je svestan da ovim krši Ustav Srbije i svoju predsedničku zakletvu, kao i Rezoluciju 12 44 SB UN, kao i da čini teško krivično delo ugrožavanja teritorijalnog integriteta i suvereniteta i priznanja okupacije dela naše državne teritorije?\nDa li sa istom inicijativom putuje i u Pariz na razgovore sa Makronom, a potom na konferenciju u Brisel i direktan sastanak sa novim premijerom lažne države Kosovo, odnosno da li planira da sa Hotijem nastavi tamo gde je stao sa Hašimom Tačijem?\nZašto se ovih dana i nedelja toliko ubrzavaju ovi pregovori ako cilj nije upravo hitno priznanje lažne države Kosova kao nezavisne od strane Beograda, njen ulazak u UN i stvaranje Velike Albanije? Čemu drugo žurba?\nDa li je moguće da je na čelu države Srbije predsednik koji je spreman da trguje sa nacionalnim i državnim interesima i da je samo ostalo još da se vidi šta dobija zauzvrat za ovaj čin izdaje?\nZašto Vučić ne informiše domaću javnost sa onim što radi i planira i zašto ne upozna građane Srbije sa činjenicom da ne može biti podele i razgraničenja sa nacionalnom manjinom koja živi u Srbiji na prostoru Kosova i Metohije i da je preduslov za razgraničenje priznanje nezavisnosti lažne države Kosovo?\nNapisao: Boško Obradović


Vukovi napadaju domaćinstva na planini Beljanici\nMi smo ukazivali da će biti problema, da će ih biti previše i da će postati štetočine. Sada ih ima toliko da su istrebili divljač i krenuli ka selu, kaže Predrag Stanojević iz sela Jelovac\nDESPOTOVAC - Na planini Beljanici i Južnom Kučaju vukovi su se toliko namnožili da su za poslednja dva meseca u selima ubili pet lovačkih pasa i nekoliko ovaca, rekli su danas predstavnici Lovačkog udruženja "Beljanica" iz Resavice.\nPredrag Stanojević iz sela Jelovac kod Despotovca rekao je novinarima da su mu vukovi ubili lovačkog psa nakon lova tokom vikenda.\nMeštani Jelovca naveli su da su se vukovi u tom delu Južnog Kučaja, Beljanice i Resave pojavili nakon rata u Bosni, ali da su se sada toliko nakotili da predstavljaju opasnost i za meštane okolnih sela.\n"Mi smo ukazivali da će biti problema, da će ih biti previše i da će postati štetočine. Sada ih ima toliko da su istrebili divljač i krenuli ka selu. Samo ovog leta dvojici stočara iz Jelovca su vukovi pojeli ovce", rekao je Stanojević.\nPredsednik Lovačkog udruženja "Beljanica" iz Resavice Milojko Marjanović je rekao da će udruženje nadoknaditi štetu dvojici meštana Jelovca kojima su vukovi pojeli dve ovce i jednog ovna. Marjanović je kazao da će lovci održati sastanak sa nadležnima iz Javnog preduzeća "Srbijašume" kako bi rešili problem s vukovima.